Reviu Eksklusif: OPPO Reno5 Dengan Lensa Utama 64MP Beri Imej Menakjubkan Ke?

Pada tahun lalu, OPPO mendapat sambutan yang baik semasa OPPO melancarkan siri Reno4 dengan penampilan yang bergaya serta fungsi kamera yang kuat. Dengan itu, OPPO telah melancarkan generasi baru, iaitu OPPO Reno5 pada akhir tahun. Kini, admin mempunyai OPPO Reno5 di tangan admin.  Sekiranya korang ingin mengetahui tentang peningkatan telefon baru ini berbanding dengan generasi sebelumnya, teruskan dengan reviu ini. Admin akan menunjukkan korang tentang fungsi OPPO Reno5 satu persatu!

Reno5 yang menekankan badan fon dengan Star Diamond Technology 2.0 telah berjaya menarik perhatian admin dengan foto-foto semasa ia dilancarkan. Namun begitu, ketika admin melihat fon yang berwarna Galactic Silver pada pertama kali, admin sudah mengagumi keindahan permukaannya yang berkelip halus dan bertahan sidik jari. Ini adalah proses kaca AG unik OPPO yang boleh menunjukkan warna yang berbeza di bawah sudut cahaya yang berbeza, memang amat cantik!

Dari segi sentuhan tangan, Reno5 boleh dikatakan sangat nipis dan ringan kerana tubuh beratnya hanya 180g dan tebal hanya 7.9mm. Penutup belakang melengkung 3D dan tepi skrin 2.5D memberikan cengkaman yang baik. Tambahan pula, admin amat menyukai sentuhannya yang unik dengan pertukangan berlian bintangnya, memang selesa~

Modul kamera belakang di bahagian belakang fon menggunakan reka bentuk lensa 3 besar dan 1 kecil, dan ia berjaya dibuat dengan sangat nipis, serta melengkapi setiap lensa dengan perlindungan.

Terdapat slot kad SIM dan butang penyesuaian kelantangan di sebelah kiri badan fon; manakala suis kuasa yang terletak di sebelah kanan mempunyai jalur hijau yang terang di tengah butang untuk tujuan pengenalan.

Bahagian bawah fon dilengkapi dengan bicu fon kepala 3.5mm, mikrofon, jack USB Type-C dan pembesar suara; bahagian atasnya adalah mikrofon.

Akhirnya, bahagian depan fon dilengkapi dengan skrin berlubang FHD+ 6.43 inci. Teknologi pembungkusan COF yang canggih mengurangkan tepi bawah skrin dari 5.53mm hingga 3.98mm, dan nisbah skrin-ke-badan mencapai 91.7% untuk memberi pengalaman visual yang terbaik bagi pengguna. jom kita lihat rekaan penuh peranti ini!!

Fungsi kamera selalu menjadi bahagian yang membanggakan bagi siri Reno, jadi kali ini OPPO telah banyak mengusahakan dalam kamera Reno5, terutamanya dalam pengambilan gambar potret untuk memberikan peningkatan fungsi yang lebih banyak. Hal ini demikian kerana Reno5 dilengkapi dengan sistem teknologi video potret dimensi penuh FDF yang menyokong penyesuaian kecantikan 100 tingkat 8 kali ganda, pastinya ciri yang korang sukai. Reno5 dilengkapi dengan kamera quad belakang, empat lensa tersebut adalah lensa utama 64MP + sudut super lebar 8MP + makro 2MP + lensa hitam dan putih 2MP; lensa depan adalah kamera selfie 32MP.

• Video AI Highlight •

Fungsi ini boleh dikatakan menggabungkan super video pemandangan malam dan fungsi LiveHDR. Pengguna boleh mengaplikasikan fungsi AI ini dengan lensa depan atau belakang dalam pemandangan cahaya yang redup ataupun latar untuk meningkatkan kualiti keseluruhan video dan gambar. Dengan fungsi ini, kualiti pemandangan malam pasti akan lebih jelas dan terang.

• Video Dual View •

Untuk menambahkan keseronokan dalam penggambaran video, Reno5 menyokong fungsi video Dual View yang boleh merakamkan melalui kamera depan dan belakang secara bersama. Pengguna juga dapat memilih 3 susun atur layar split yang berbeza, termasuk layar split kiri dan kanan untuk vlog, serta bulatan dan segi empat yang kelihatan macam panggilan video.

• Video kecantikan potret •

Dalam mod normal, Reno5 sebenarnya dapat mengambil potret dengan jelas. Lensa depannya yang dapat mengesan sehingga 194 titik ciri wajah setelah menggunakan fungsi AI dapat memberikan kesan kecantikan yang lebih halus dan semula jadi untuk video potret. Selain menyesuaikan tahap kecantikan, pengguna juga boleh membuat penyesuaian kecantikan wajah yang lebih terperinci, seperti kuruskan muka, besarkan mata, aplikasikan alat solek, dan lain-lain untuk menjadikan ciri wajah yang lebih berdimensi tiga dan cantik. Gaya keseluruhan juga akan kelihatan cantik dan semula jadi setelah penyesuaian dilakukan.

• Ultra Steady Video 3.0 •

Semasa merakamkan video, Reno5 pasti steady! Kali ini, Reno5 menyediakan tiga mod anti-goyang termasuk Front Steady Video untuk lensa depan, Ultra Steady Video untuk lensa belakang, dan Ultra Steady Video Pro untuk lensa super lebar.

• Kamera quad 64MP •

Pada bahagian pengambilan gambar, Reno5 menyediakan berbagai mode seperti potret, pemandangan malam, gerakan lambat, profesional, HDR, fungsi AI, penapis dan fungsi lain. Dengan fungsi AI, kamera dapat mengenali 22 pemandangan yang berbeza dan mengoptimumkan warna, ketepuan dan kecerahan untuk pemandangan tertentu bagi menampilkan gambar yang paling sempurna.

Di samping itu, semasa menggunakan lensa belakang untuk mengambil potret pada waktu malam, korang boleh klik ikon penapis di atas untuk menghidupkan fungsi Night Flare Portrait yang pertama bagi membentuk kesan bokeh semula jadi melalui bintik-bintik cahaya kabur yang telus dan terang pada latar belakang malam. Ia dapat menghasilkan gambar potret malam yang jelas dan terang serta  meningkatkan fotografi telefon korang ke taraf yang lebih profesional!

Marilah tengok hasil gambar Reno5:

Reno5 mempunyai kapasiti bateri besar 4300mAh. Ia bukan sahaja mempunyai jangka hayat bateri yang tahan lama, tetapi juga menyokong fungsi pengecasan kilat 65W SuperVOOC 2.0. Namun begitu,  meletakkan bateri yang besar di badan yang langsing bukanlah mudah, jadi ini pastilah bahagian yang harus dikagumi! Menurut pengumuman rasmi, Reno5 hanya memerlukan 15 minit untuk mengisi ke 60% bateri, dan 35 minit untuk mengecas sepenuhnya, jadi sekarang biarkan admin mengambil ujian praktikal untuk korang:

Apabila Reno5 disambungkan dengan rangkaian WiFi, ia mula dicas dari 20% hingga 98% setelah pengisian selama setengah jam, akhirnya dicas hingga 100%. Reno5 perlu agak 40 minit untuk mengecas sepenuhnya. Kelajuan pengecasan kilat 65W memang benar!

Dari segi prestasi perkakasan, Reno5 dilengkapi dengan pemproses Snapdragon 765G dan menyokong rangkaian 5G. Oleh itu, operasi keseluruhannya sangat lancar. Admin tiada masalah menggunakannya untuk bermain mobile game ataupun makan ayam. Lebih-lebih lagi, admin juga menjalankan ujian permainan. Apabila ia dihidupkan HD dalam PUBG, laju bingkai tertinggi Reno5 dapat mencapai 34fps, dan yang terendah adalah 27fps tanpa lag. Pengalaman penggunannya boleh dikatakan sangat baik. Pada masa yang sama, Reno5 menggunakan kombinasi storan 8GB RAM + 128GB ROM. Ruangnya cukup besar, dan pengguna yang selalu menggunakannya tidak perlu terlalu risau telefon akan lag!

Sesuatu yang boleh diperhatikan ialah Reno5 menyediakan fungsi Game Space eksklusif bagi pengguna. Ketika permainan dijalankan, pengguna dapat menyesuaikan berbagai pengaturan permainan. Dalam Game Space, pengguna juga dapat mengatur mod prestasi permainan, meningkatkan mod, menyekat maklumat pemberitahuan dan lain-lain. Sebagai contoh, jika mod e-sukan dihidupkan, ia dapat melepaskan lebih banyak prestasi untuk permainan dan menyokong permainan berjalan dalam keadaan yang ekstrim.

Sistem yang digunakan dalam Reno5 ini telah dipertingkatkan ke ColorOS 11 berdasarkan Android 11. Dari segi visual, UI yang berwarna-warni bergabung dengan ikon yang ringkas memberi pengguna perasaan yang selesa dan senang digunakan. Pengguna boleh mengatur kandungan, tetapan antara muka, dan reka bentuk secara individu berdasarkan kegemaran pengguna.

Di samping itu, Reno5 juga menyediakan mod gelap dan mod perlindungan mata. Dalam mod gelap, pengguna boleh membuat penyesuaian yang lebih terperinci untuk mencapai pengalaman visual yang lebih selesa.

Sesuatu yang perlu disebutkan ialah aplikasi OPPO Relax yang memberi pelbagai kesan suara semula jadi dan membolehkan pengguna set waktu permainan. Pada masa yang sama, terdapat pelbagai permainan mini dan pengetahuan peta yang membantu pengguna mengisi masa lapang semasa berehat.

Pada pandangan pertama, OPPO Reno5 merupakan telefon bimbit yang bergaya dengan penampilan yang admin sukai. Ia mempunyai peningkatan dari segi kemampuan pengambilan gambar dan video berbanding dengan generasi sebelumnya, terutamanya pengambilan video yang terdapat mod dan fungsi yang banyak, serta fungsi pengambilan gambar yang tepat memang dikagumkan! Di samping itu, cas kilat 65W yang pantas, boleh mengecas bateri 4300mAh dalam masa tidak sampai satu jam, memang boleh menjimatkan masa. Ini memang bagus bagi pekerja pejabat!

OPPO Reno5 akan disediakan untuk pra-pesanan dari 18 hingga 22 Januari. Pengguna yang pra-pesan dalam tempoh ini boleh mendapat hadiah yang menarik bernilai RM397, termasuk OPPO Enco 11 bernilai RM159, casing telefon bimbit bernilai RM129 dan perkhidmatan jaminan 1 tahun lanjutan (bernilai RM109). Jika anda berminat dengan OPPO Reno5, ingatlah untuk terus follow platform OPPO rasmi dan ERING!


Design Milk

Bagi penggemar seni reka cipta, hiasan dalaman, lukisan dan pelbagai lagi, Design Milk adalah suapan RSS yang patut anda cuba. Design Milk akan memberikan anda perkembangan semasa seperti karya-karya dan produk seni terbaru. Selain itu juga terdapat berita-berita semasa berkenaan dunia seni bina, perabot, seni lukisan dan pelbagai lagi. Pastinya ia akan membuatkan anda lebih celik dan up to date dengan berita-berita terbaru.

Aplikasi ini direka oleh pihak ketiga, namun kandungannya diambil dari www.designmilk.com, sebuah portal seni yang popular, jadi anda tidak perlu lagi mengakses laman web tersebut dari pelayar. Melalui aplikasi ini anda boleh mendapatkan segala yang anda ingin tahu dengan lebih pantas dan mudah.

Muat Turun


Remaja Jual Ginjal Kerana iPhone Kini Kritikal Dan Bergantung Pada Mesin Dialisis

Masihkan anda ingat dengan seorang remaja China yang sanggup menjual ginjal demi membeli sebuah telefon iPhone 4 dan iPad pada 7 tahun lalu?

Remaja yang dikenali sebagai Xiao Wang kini berada dalam keadaan yang kritikal apabila beliau mengalami komplikasi akibat penjualan ginjalnya itu disebabkan prosedur pembedahan yang dilakukan di sebuah hospital tidak berdaftar adalah tidak selamat.

Jangkitan berlaku pada satu-satunya ginjal yang tinggal pada beliau disebabkan oleh prosedur pembedahan yang mengunakan alatan yang tidak disteril dengan sempurna. Lebih menyayat hati, beliau terpaksa bergantung seumur hidup dengan mesin dialisis bagi meneruskan kelangsungan hidup.

Sebelum ini, Xiao Wang yang kini berusia 24 tahun telah menjual ginjalnya dengan harga RMB220,000 (kira-kira RM132,000).

Pada 2007, China telah mengharamkan penjualan organ bagi menghalang pemerdagangan di pasaran gelap. Namun terdapat sindiket yang masih diteruskan bagi membeli bekalan (organ) kepada individu yang tidak mahu menunggu giliran atau mereka yang memerlukan duit.


OPPO F5 6GB Edisi Merah Boleh Dipra-tempah Bermula 6 Disember 2017

Sebelum ini OPPO ada mengeluarkan gambar acah OPPO F5 edisi merah berkapasiti 6GB yang akan dibawa masuk ke pasaran tempatan. Hari ini, OPPO telah berkongsi tarikh pra-tempahan F5 6GB edisi merah iaitu 6 Disember 2017, bermula pukul 12.30 tengahari.

Lebih istimewa, 1000 pelanggan yang membuat tempahan OPPO F5 6GB edisi merah di OPPO Store akan mendapat hadiah misteri dari OPPO! Membawakan paparan skrin hampir penuh bersaiz 6.0 inci serta dioperasikan oleh Android 7.1.2 Nougat, F5 edisi merah menawarkan lensa swafoto 20 Megapiksel dan diserikan dengan ROM 64GB.

Buat masa sekarang, OPPO masih belum mendedahkan harga untuk F5 edisi merah ini.


Samsung Bakal Memperkenalkan Siri Samsung Galaxy S21 Awal Januari Tahun Hadapan!!!

Peminat Samsung pasti tertarik dengan desas-desus terbaharu ini apabila dikhabarkan Samsung Galaxy S21 bakal diperkenalkan pada awal Januari Tahun hadapan!!

Masih belum diketahui lagi mengapa peranti ini dipercepatkan pengenalannya kerana pada kebiasaannya Galaxy S series diperkenalkan pada bulan Februari.

Sungguhpun belum ada lagi spesifikasi yang terdedah, namun seperti biasa Samsung sentiasa mempamerkan peranti flagship yang tidak mengecewakan. Jadi, sama-sama kita nantikan!!!


ZTE Grand X View 2 Diumumkan – Paparan 8 Inci Dan Pemproses 8 Teras

ZTE hari ini melancarkan tablet terbaru yang diberi nama Grand X View 2 yang dikuasakan dengan Qualcomm Snapdragon 210 empat teras 1.3GHz. Skrin sentuh bersaiz 8 inci beresolusi 1280 x 800 hadir bersama 1GB RAM, di samping ruangan storan 8GB mampu menyokong kad microSD sehingga 128GB.

Lensa kamera utama dilengkapi 5 Megapiksel dan depan pula menggunakan lensa 2 Megapiksel sahaja. Kuasa yang disalurkan daripada bateri berkapasiti 4,620mAh menghidupkan peranti Android 7.1.1 Nougat ini. Buat masa ini, hanya pasaran Kanada sahaja yang diperkenalkan dan untuk pasaran lain masih belum diketahui. ZTE Grand X View 2 melengkapkan spesifikasi dengan harga CAD179.99 (lebih kurang RM602) seunit.


Peranti Kelas Permulaan Dari Oukitel Serendah RM 299

Oukitel menawarkan peranti kelas permulaan pada harga yang rendah sesuai bagi mereka yang sedang mencari sebuah peranti bajet yang mempu beroperasi dengan baik dan menggunakan sistem operasi yang dikemas kini. C5 Pro dan C3 boleh dibeli pada harga RM399 dan RM299.


Sekatan Bateri Untuk Galaxy Note7 Di Malaysia

Masih ada lagi pengguna yang enggan memulang dan menukar peranti Galaxy Note7 mereka. Masalah ini berlaku secara global, Samsung telah berusaha sedaya upaya menawarkan program penukaran dan melakukan kemas kini perisian bagi memaksa pemilik Galaxy Note7 menghantar semula peranti mereka bagi mengelakkan kejadian yang tidak diingini.

Samsung telah melancarkan kemas kini Galaxy Note7 di mana ia akan menghadkan kuasa bateri peranti tersebut kepada 30%, lantas memendekkan jangka hayat operasi peranti di dalam satu kitaran kuasa. Kami sarankan kepada mereka yang belum menukar peranti mereka agar berbuat demikian bagi mengelakkan sebarang kejadian buruk, maklumat lanjut layari Samsung.


MWC 2017: Sony Memperkenalkan Xperia Touch & Xperia Ear

Selain smartphone Sony Xperia XZ Premium, Xperia XA1 dan XA1 Ultra, pada acara MWC kali ini Sony juga memperkenalkan dua peranti yang menarik. Peranti yang dimaksudkan adalah Xperia Touch dan juga Xperia Ear. Mari kenal dengan lebih dekat kedua-dua peranti menarik ini.

Xperia Touch ialah projektor interaktif yang menukar mana-mana permukaan rata menjadi skrin sentuh 23 inci dengan resolusi HD. Ia dibina menggunakan teknologi paparan unjuran SXRD Sony, dan input sentuhan dijayakan melalui gabungan inframerah cahaya dan pengesanan melalui kamera yang mengesan input dalam 60fps.

Dengan Xperia Touch, kini anda boleh berkumpul bersama-sama keluarga dan rakan dan berkongsi satu peranti pada satu paparan yang besar dan interaktif. Ianya amat sesuai digunakan ketika menonton filem, rancangan dan juga bermain aplikasi dengan sokongan PlayStation 4 Remote Play.

Xperia Touch akan mula memasuki pasaran Eropah diikuti negara-negara lain pada harga €1499 (kira-kira RM 7092.96).

Xperia Ear menggunakan konsep Open Style di mana audio yang didengari lebih natural dan tidak kedap. Xperia Ear adalah penyelidikan akustik Sony dan misi mereka untuk memberikan pengalaman “audio terbuka” ketika anda menggunakan earphone tanpa wayar untuk mendengar muzik, menerima notifikasi dan juga pelbagai tugasan lain. Dengan mengaplikasikan konsep “audio terbuka”, anda masih boleh mendengar bunyi di sekeliling anda dengan jelas sambil mendengar audio dari Xperia Ear.

Xperia Ear juga dilengkapi pembantu peribadi Sony Agent Technology yang membolehkan anda untuk melakukan panggilan, mencari kenalan dan lain-lain dengan lebih mudah. Sony Mobile juga sedang meneroka kemungkinan untuk bekerjasama dengan pembangun aplikasi ketiga bagi mengintegrasikan teknologi ini pada aplikasi-aplikasi lain.


HUAWEI Tidak Akan Lupakan Pembangunan HongMeng OS, Bakal Beri Prestasi Yang Sangat Mengagumkan

Seperti yang diketahui sekatan yang dikenakan terhadap HUAWEI oleh Amerika Syarikat telah ditarik balik, namun menurut pengasas HUAWEI, Ren Zhengfei menegaskan bahawa mereka tidak akan mengabaikan pembangunan HongMeng OS.

Beliau menyatakan bahawa sistem operasi HUAWEI akan diterapkan di dalam suis rangkaian seperti pusat data, router dan telefon pintar.

Dakwanya lagi, ia mampu berfungsi dengan lebih pantas dari Google Android OS. Dikatakan HongMeng OS mencatat kelewatan memproses kurang dari 5ms.

Jadi sama-sama kita nantikan perkembangan sistem operasi dari HUAWEI ini.


Adakah Ini Rekaan HONOR X10?

Para peminat dan pengemar peranti pintar kini masih sedang berteka-teki bagaimanakah rupa paras peranti HONOR X10 yang bakal dilancarkan pada 20 Mei ini.

Menerusi gambar yang terdedah di laman sesawang Weibo memperlihatkan panel belakang yang mana susunan kameranya dihadirkan pada kotak segi empat tempat. Dihadirkan dengan 3 kamera dan flash.

Sungguhpun begitu, tiada imej yang terdedah mengenai gambaran hadapan peranti ini. Justeru, kita kena tunggu pada hari pelancaran untuk melihat sejauh mana kesahihannya.


Facebook Pay Kini Diperkenal – Bakal Diperkembangkan Ke Aplikasi Messenger, WhatsApp & Instagram

Faceboook kini memperkenalkan sistem perkhidmatan pembayaran mereka dikenali sebagai Facebook Pay. Perkhidmatan ini dikatakan bakal berfungsi menerusi aplikasi Facebook dan akan diperkembangkan ke pelbagai aplikasi lain termasuk Messenger, WhatsApp dan Instagram.

Facebook Pay membolehkan pengguna membuat transaksi pembayaran dan pembelian di seluruh aplikasi dengan mudah, selamat serta konsisten. Usah risau mengenai keselamatan data kerana Facebook dikatakan menyediakan fungsi keselamatan untuk perlindungan maklumat peribadi pengguna.

Menerusi Facebook Pay juga, pengguna boleh melihat sejarah pembayaran, menguruskan kaedah pembayaran dan kemas kini tetapan dalam satu tempat. Selain itu, pengguna juga boleh mendapatkan bantuan secara real-time melalui live chat. Facebook Pay juga menyokong pelbagai kad kredit dan debit utama.

Buat masa ini, Facebook Pay baru sahaja dilancarkan di Amerika Syarikat sahaja dan masih belum diketahui bila ia akan ditawarkan untuk pasaran tempatan. Jadi, apa kata korang? Kongsikan dengan kami!

[SUMBER : FACEBOOK]


Maxis Memperkenalkan Pelan Jalur Lebar Fiber Pantas Pada Harga Serendah RM89/Sebulan

Bagi pengguna am, pelan 100Mbps ditawarkan pada harga RM129 sebulan, manakala pelan 30Mbps pada harga RM89 sebulan. Untuk pelanggan perniagaan pula, mereka boleh menggunakan pelan 100Mbps pada harga RM139 sebulan, dan 30Mbps untuk RM99 sebulan, termasuk pilihan perkhidmatan gred perniagaan yang ‘Sentiasa Terhubung’ dan pelbagai manfaat tanpa risau.

Selain itu, pelan 100Mbps ini juga menawarkan panggilan suara tanpa had dan telefon DECT secara percuma, manakala pelanggan yang mendaftar untuk pelan 30Mbps boleh memilih tawaran ini.

Sesiapa sahaja boleh membuat pra-pendaftaran dengan serta-merta di laman rasmi Maxis, pelanggan sedia ada Maxis juga boleh mendaftar kepada pelan baharu ini, hanya perlu mengisi borang di laman web. Pelan baharu ini akan ditawarkan mulai 13 September 2018 nanti.


Vinci, Aplikasi Alternatif Kepada Prisma

Ini adalah salah satu aplikasi alternatif kepada aplikasi terkenal, Prisma. Vinci menawarkan pelbagai efek yang menarik untuk anda aplikasikan kepada gambar anda. Dengan Vinci anda boleh menambah baik kualiti gambar dengan menggunakan alatan dan fungsi yang disediakan.

Seperti juga Prisma, terdapat pilihan filter untuk anda pilih, efek-efek ini sangat menarik kerana ia menggunakan kecerdasan pintar yang hebat untuk menganalisa dan menukar struktur gambar agar tampak lebih artistik dan menarik.

Muat Turun:


Dapatkan Baucar RM10 MyNews Pada Harga Hanya RM15 Pada 12.12!!!

Ada sesuatu yang menarik mengenai jualan 12.12 apabila MyNews kini menawarkan pembelian baucar RM10 pada harga harga hanya R55!!!

Ini sesuatu yang menarik bagi mereka yang ingin berbelanja di kedai tersebut.

Promosi ini bakal bermula pada 12.12 dan bagi mereka yang ingin membeli, anda boleh klik pada pautan ini.


Xiaomi Mi Sphere Camera Kit & Mi Dashcam Kini Ditawarkan Di Malaysia – Harga Bermula RM245

Selain mengeluarkan telefon pintar mampu milik, Xiaomi turut aktif menawarkan pelbagai produk keluaran mereka sejak setahun yang lepas. Terbaru, dua lagi produk kamera telah dibawa masuk ke pasaran Malaysia iaitu Xiaomi Mi Sphere Camera Kit dan juga Mi Dashcam.

Mi Sphere Camera Kit adalah sebuah kamera kompak yang mampu membuat rakaman video 360 darjah yang dilancarkan di China pada tahun lepas. Terdapat dua sensor kamera Sony IMX206 beresolusi 16 Megapiksel yang hadir dengan sokongan 6-axis EIS. Kehadiran Mi Panoramic pula dikatakan mampu mengambil gambar pada resolusi 23.9 Megapiksel serta kemampuan merakam video 3.5K.

Dibekalkan dengan bateri berkapasiti 1600 mAh, ia mampu merakam video sehingga 90 minit. Kamera kalis air dengan pengiktirafan IP67 telahpun di jual di Lazada pada harga RM1,198.

Sebuah lagi model yang diperkenalkan untuk pasaran tempatan adalah Xiaomi Mi Dashcam. Ia pula adalah sebuah kamera untuk merakam video ketika memandu. Dilengkapi sensor Sony IMX323 yang dipadankan dengan lensa 160 darjah aperture f/1.8, ia juga menyokong bateri berkapasiti 240mAh. Kepada yang berminat untuk memilik Mi Dashcam, ia dijual di Lazada pada harga bermula RM245.


Negeri Sembilan 100% 3G Menjelang 2020

Balik kampung memang best, tapi kalau line tak ada memang tak senang duduk kan, haha. Tapi jangan risau kalau korang ada kampung di Negeri Sembilan, dalam masa 4 tahun kerajaan Negeri Sembilan akan memastikan semua kawasan dan ceruk negeri itu mendapat liputan rangkaian 3G.

Walaupun tidaklah selaju 4G, setidaknya selepas ini apabila anda balik kampung untuk beraya, anda masih lagi dapat menikmati Internet yang stabil. Selain itu, kerajaan Negeri Sembilan giat menaikkan Pusat Internet 1Malaysia (PP1M) di negeri tersebut, kini terdapat 44 pusat PP1M yang telah beroperasi dengan 5 pusat lagi masih di dalam pembinaan.


Waze Memperkenalkan Ciri Harga Tol Untuk Perjalanan Sehala

Bukannya semua orang tahu kadar bayaran tol di Malaysia, jika pengguna jalan raya dapat tahu setiap kadar bayaran tol kan lebih mudah untuk membuat keputusan.

Waze hari ini telah melancarkan ciri Harga Tol, yang mana ia membolehkan pengguna mencari dan membandingkan harga tol ketika mereka memandu di sepanjang jalan bertol. Kelebihan pada ciri baharu ini adalah ia mampu membantu para pemandu membuat keputusan perancangan yang lebih baik dengan memaparkan harga sebelum tiba di tol, membolehkan mereka membanding harga bagi pelbagai rangkaian perjalanan dan juga ETA agar mereka dapat membuat pilihan yang paling sesuai.

Harga Tol boleh digunakan pada lorong HOV (kenderaan berpenumpang tinggi), tersedia secara automatik dan pengguna akan melihat tanda Tol dalam perjalanan jika ia melibatkan jalan bertol. Para pemandu yang mempunyai pas tol juga boleh membuat pilihan ini di dalam aplikasi Waze, yang akan sedia diambilkira ketika data perjalanan sedang dijana.

Untuk maklumat lanjut, layari Waze.


[Promosi] : Tunjuk Smartphone vivo, Dapat Percuma Boba Milk Tea / Fruit Tea Di Songtea!

Hello, hello gais! Ni ada berita baik khas untuk semua pemilik smartphone vivo! Korang tahu tak sebenarnya korang boleh dapatkan Boba Milk Tea atau Fruit Tea di Songtea, Kepong secara percuma!

YA! PERCUMA! Sebagai tanda penghargaan di atas sokongan kuat peminat, vivo kini menawarkan promosi istimewa – SATU Boba Milk Tea atau Fruit Tea untuk pengguna vivo sepanjang bulan Ogos ini! Tapi, bagaimana nak dapatkan?

Ha? Tunggu apa lagi? Jom dapatkan harga promosi sebelum habis – bermula hari ini hingga 31 Ogos 2019, jam 11 pagi – 11 malam. Maklumat lanjut, layari vivo Malaysia dan kekal bersama eRing untuk lebih banyak promosi menarik!

Peranti vivo boleh dibeli menerusi rakan e-dagang:


Reviu Eksklusif: Kenapa Perlu Beli ASUS ZenFone 5z? Bandingan Harga RM600 Ada Nilainya!

Ramai yang tertanya-tanya kenapa perlu beli ASUS ZenFone 5z memandangkan spesifikasi yang lebih kurang sama sahaja berbanding model sebelumnya, iaitu ZenFone 5. Ya betul, banyak perubahan sudah dipertingkatkan selepas ZenFone 4, dan respon dari pengguna juga lebih kepada positif.

Okay bukan soal ZenFone 5 tidak cukup bagus, hanya kerana dengan harga beza RM600 antara kedua-dua peranti ini, kenapa perlu beli yang terbaru? Ada sebabnya… baca seterusnya.

Hadapan

Hadapan

ZenFone 5z merupakan peranti ASUS pertama yang menggunakan cip pemproses Qualcomm Snapdragon 845 dan Adreno 630 pada pemprosesan grafik, manakala ZenFone 5 menggunakan Snapdragon 636.

Tidak dinafikan prestasi Snapdragon lebih berkuasa berbanding cipset Intel pada siri ZenFone yang lama, tambahan lagi harga yang jauh lebih mesra jika dibandingkan dengan peranti yang mempunyai spesifikasi lebih kurang sama. Baca Artikel Perbandingan

Selain pemproses berbeza, ZenFone 5z juga mempunyai ruangan storan yang lebih besar. Jika ZenFone 5 menawarkan 4GB RAM dan 64GB ROM, maka ZenFone 5z lebih berkuasa lagi dengan 6GB atau 8GB RAM dan 128GB atau 256GB ROM. Hah nampak bezanya, sekarang dah start berminat kan?!

Namun perlu memuji sedikit pada ASUS kerana kedua-dua ZenFone 5 juga menyediakan slot kad memori sebesar 2TB, jika merasakan tidak cukup ruangan storan boleh tambah sahaja.

Ciri AI Boost yang dipertaruhkan pada siri ZenFone 5 merupakan satu peningkatan yang cukup baik, ia membolehkan prestasi CPU jauh lebih tinggi berbanding prestasi standard tanpa AI Boost.

Selain itu, ciri AI seperti AI Ringtone dan AI Charging juga tersedia demi menawarkan penggunaan yang memuaskan.

AI Ringtone boleh mengenalpasti suasana persekitaran dengan melaras volumn supaya suara anda boleh didengari.

AI Charging akan mempelajari tabiat pengecasan anda supaya boleh membantu meningkatkan jangka hayat bateri.

Kedua-dua ZenFone 5 turut hadir dengan kapasiti bateri 3,300mAh, sokongan teknologi pengecasan pantas ASUS BoostMaster yang berasaskan pada Qualcomm Quick Charge.

Proses pengecasan boleh dikatakan agak pantas, ujian pengecasan bermula pada bateri hanya tinggal 4%, selepas 30 minit mengecas bateri menaik ke 38%.

Sekali isian penuh mengambil masa lebih kurang 2 jam dan anda boleh menggunakannya untuk sepanjang hari.

Siri ZenFone 5 kali ini ada satu kelebihan yang harus dipuji, sistem audio terbina dalam dan pembinaan speaker stereo yang cukup lantang, sekaligus memberikan pengalaman hiburan yang menyeronokkan.

AudioWizard dalam ZenFone 5 selain menawarkan pelbagai genre lagu, lebih mengagumkan kami adalah sokongan terhadap pelbagai jenama earphone supaya dapat menawarkan kualiti audio yang sempurna, sangat mesra pengguna kan!

ASUS meletakkan siri ZenFone 5 dengan dwi kamera AI yang cukup power, sebanyak 16 jenis suasana persekitaran boleh dikenalpasti dari lensa ini adalah pembantu paling cerdas dalam mencantikkan gambar.

Di sini kami tidak mengulas lagi, ingin tahu kehebatan kamera boleh baca artikel di bawah pautan yang disediakan.

Bagi kami ASUS ZenFone 5z mempunyai reka bentuk yang cukup moden, skrin 6.2 inci dengan Super IPS+ sangat terang warnanya, tambahan paparan FullView memberi sudut yang lebih luas dan sangat selesa digunakan sama ada menonton video atau bermain permainan.

Spesifikasi dalaman berkuasa yang diletakkan pada kelas flagship, tetapi dengan harga lebih mampu milik menjadi tarikan utama ZenFone 5z dalam memenangi hati pengguna. Boleh digelarkan sebagai peranti paling bernilai di pasaran dengan cip pemproses terbaik di dunia buat masa kini.


Kamera Rumah Pintar EZVIZ Memenangi Anugerah Good Design (G Mark) 2020 di Jepun

HANGZHOU, China, 13 Oktober 2020 /PRNewswire/ — EZVIZ, sebuah syarikat rumah pintar terkemuka dunia, mengumumkan bahawa Kamera Gerak-Condong-Zum Dwi-lensa C8PF dari barisan C8 yang baru dilancarkan telah memenangi “Anugerah Good Design 2020.” Dipersembahkan oleh Institut Promosi Reka Bentuk Jepun (JDP), anugerah ini adalah salah satu daripada empat anugerah reka bentuk antarabangsa yang paling terkenal, dengan kira-kira 5,000 penyertaan dihantar dari seluruh dunia setiap tahun.

Ditubuhkan pada tahun 1957, anugerah ini mengiktiraf pelbagai produk dan barang ketara dan tidak ketara yang menunjukkan kejuruteraan yang luar biasa untuk memenuhi satu tujuan. Syarikat dan pereka dari dalam dan luar Jepun mengambil bahagian dalam pertandingan ini untuk meningkatkan kualiti kehidupan manusia melalui reka bentuk. G Mark, simbol anugerah, telah diiktiraf secara meluas sebagai ikon reka bentuk yang baik.

Dengan zum automatik dan penjejakan pintar, kamera C8PF secara automatik mengezum dan mengikut subjek yang bergerak dan memberi amaran kepada pengguna tentang kejadian pada masa sebenar, menawarkan perlindungan yang canggih. Memaparkan pandangan panorama, dirakam dengan lensa 2.8 mm dan juga pandangan jarak dekat, yang dirakam oleh lensa 12 mm dalam tetingkap yang sama, kamera memberikan gambar yang luas dan jelas kepada pengguna.

Berbanding dengan kamera PTZ konvensional, reka bentuk ringan kamera C8PF menjadikannya sesuai untuk kediaman yang memerlukan mata tambahan di pekarangan rumah, halaman belakang, pintu depan, dll. Reka bentuk kamera yang mesra dan kontemporari menghindari rasa terganggu dan diawasi yang sering ditimbulkan oleh kamera keselamatan yang lebih besar dan lebih terserlah pada masa lalu.

“Kami berasa sangat gembira kerana C8PF daripada siri C8 kami telah dianugerahkan Anugerah Good Design” kata Encik Zhu, ketua pasukan Reka Bentuk Perindustrian EZVIZ. “EZVIZ komited dalam menyediakan produk dan aplikasi rumah pintar yang inovatif dan intuitif yang membolehkan pelanggan melihat, merakam, berkongsi dan melindungi apa yang berharga bagi mereka. Anugerah ini memberi inspirasi kepada kami untuk terus berusaha dengan baik dan menawarkan produk yang lebih pintar dan mudah digunakan, seperti kamera C8PF, untuk memperkasakan pelanggan kami menjalani kehidupan yang selamat, selesa dan pintar.”

Dengan lebih daripada tujuh tahun pengalaman teknikal dan kepakaran dalam domain rumah pintar, EZVIZ telah diiktiraf oleh anugerah berprestij lain, termasuk Anugerah Inovasi CES, Anugerah Reka Bentuk iF dan Anugerah RedDot. Memenangi Anugerah Good Design menandakan satu lagi kejayaan untuk EZVIZ.

Syarikat ini juga merancang untuk melancarkan kamera PT luar pertama daripada rangkaian kamera C8 ini pada akhir tahun ini – Kamera Gerak-Condong-Zum Dwi-lensa C8C dengan penglihatan malam berwarna dan pengesanan manusia Dikuasakan AI. EZVIZ C8C menggabungkan penampilan yang menarik, fungsi yang komprehensif dan direka untuk kediaman dan perniagaan kecil.

Tentang EZVIZ

Ditubuhkan pada tahun 2013, EZVIZ berdedikasi dalam mewujudkan kehidupan yang selamat, selesa dan pintar untuk pengguna melalui peranti pintar, platform berasaskan awan dan teknologi AI. Produk dan perkhidmatan inovatif daripada EZVIZ boleh digunakan untuk rumah, tempat kerja, kedai, sekolah dan banyak lagi. EZVIZ memperkasa rakan kongsi untuk berkongsi perkhidmatan awan unik kami, dan bersama-sama kami membina ekosistem IoT yang berkembang maju.

Untuk maklumat lanjut: www.ezvizlife.com

Hubungi: media@ezvizlife.com

Foto – https://photos.prnasia.com/prnh/20201008/2943997-1?lang=0

Source: EZVIZ Inc.

Source: PRNEWSWIRE


Airbiquity Menyertai Konsortium Industri Automotif AUTOSAR sebagai Rakan Kongsi Pembangunan

Airbiquity akan memastikan pematuhan produk OTAmatic dengan spesifikasi AUTOSAR dan menyumbang kepada keperluan perisian dan pembangunan platform AUTOSAR

SEATTLE, 19 November 2020 /PRNewswire/ — Airbiquity®, peneraju global dalam perkhidmatan kenderaan terhubung, hari ini mengumumkan penyertaannya dalam AUTOSAR, sebuah badan perkongsian pembangunan di seluruh dunia bagi pengeluar kereta, pembekal dan syarikat lain, sebagai rakan kongsi pembangunan. Dengan lebih daripada 280 rakan kongsi di seluruh dunia, AUTOSAR mensasarkan untuk menyeragamkan seni bina perisian unit kawalan elektronik kenderaan (ECU) untuk meningkatkan kecekapan keseluruhan pembangunan dan integrasi perisian sistem automotif.

Airbiquity akan meningkatkan kesesuaian perisian OTAmatic® melalui udara (OTA) dan pengurusan data yang ditawarkan dengan peranti dan sistem berasaskan AUTOSAR. Sebagai rakan kongsi pembangunan AUTOSAR, Airbiquity juga akan menjadi ahli pasukan untuk kerja-kerja Pengurusan Konfigurasi dan Kemas Kini serta akan menyumbang kepada pengeluaran standard di masa hadapan, termasuk pembangunan perisian untuk Adaptive Platform Demonstrator.

“AUTOSAR adalah inisiatif penting dalam industri automotif yang memberi manfaat kepada pembuat dan pembekal kenderaan,” kata John Tuttle, Naib Presiden Kejuruteraan di Airbiquity. “Oleh itu, memastikan OTAmatic berfungsi dengan lancar dengan AUTOSAR merupakan keutamaan syarikat kami. Kami juga berharap dapat menyumbangkan kepakaran dan daya usaha kami kepada kumpulan dan bekerjasama dengan syarikat keanggotaan yang lain bagi mempercepat dan menyempurnakan penyelarasan seni bina perisian ECU untuk pengeluaran kenderaan pada masa akan datang.”

Untuk mengetahui lebih lanjut tentang Airbiquity, sila layari www.airbiquity.com.

Tentang AirbiquityAirbiquity® ialah pelopor dalam teknologi perisian telematik automotif dan penyampaian perkhidmatan kenderaan terhubung berasaskan awan. Sentiasa berada di barisan hadapan inovasi automotif, Airbiquity membangunkan konsep, menyelenggara dan menggunakan penyelesaian kenderaan terhubung yang paling maju dalam industri. Bekerja dengan Airbiquity, pembuat kenderaan dan pembekal automotif telah mewujudkan program kenderaan terhubung yang sangat berskala, terkawal dan selamat yang memenuhi keperluan pelanggan mereka di lebih daripada 60 buah negara di seluruh dunia. Penawaran terbaru Airbiquity ialah OTAmatic® untuk perisian dan pengurusan data berbilang ECU secara atas talian (OTA) yang menampilkan komponen perisian berasaskan kenderaan dan awan serta kerangka keselamatan Uptane untuk perlindungan keselamatan siber yang komprehensif. Ketahui lebih lanjut tentang Airbiquity dan OTAmatic di www.airbiquity.com atau sertai perbincangan di @Airbiquity.

Tentang AUTOSARAUTOSAR (AUTomotive Open System ARchitecture) adalah sebuah perkongsian pembangunan di seluruh dunia bagi pengeluar kereta, pembekal dan syarikat lain dari industri elektronik, semikonduktor dan perisian. Sejak tahun 2003, perkongsian ini telah berusaha membangunkan dan memperkenalkan seni bina perisian terbuka dan standard untuk industri automotif. Dengan mempermudah pilihan penggantian dan kemas kini untuk perisian dan perkakasan, pendekatan AUTOSAR membentuk asas untuk mengawal kerumitan sistem elektrik dan elektronik yang semakin meningkat pada kenderaan bermotor. Di samping itu, AUTOSAR juga akan meningkatkan kecekapan kos tanpa menjejaskan kualiti. “Rakan kongsi utama” AUTOSAR ialah BMW Group, Bosch, Continental, Daimler AG, Ford, General Motors, PSA Group, Toyota dan Volkswagen Group. Sebagai tambahan kepada syarikat-syarikat ini, lebih daripada 200 rakan kongsi lain turut memainkan peranan penting dalam menjayakan perkongsian tersebut. Syarikat-syarikat yang menyertai Perkongsian Pembangunan AUTOSAR, boleh menggunakan spesifikasi tersebut secara percuma.

Hubungan MediaZach Pickettairbiquity@barokas.com

Logo – https://ering.com.my/wp-content/uploads/2020/11/airbiquity-menyertai-konsortium-industri-automotif-autosar-sebagai-rakan-kongsi-pembangunan.jpg

Source: PRNEWSWIRE


Wow! Pengantin ‘Viral’ Terima Kejutan Daripada Honor Malaysia

Baru-baru ini tular dalam laman sosial mengenai pasangan pengantin, Hadi dan Farah meluahkan rasa terkilan terhadap hasil kualiti video perkahwinan mereka yang dikatakan tidak memuaskan. Perkara tersebut ternyata mendapat perhatian netizen termasuk Honor Malaysia.

Mengakui turut terkilan dengan hal itu, Honor Malaysia telah menawarkan peranti Honor 8X secara PERCUMA kepada pasangan tersebut bagi meraikan detik bahagia mereka. Berita gembira itu telah dikongsi sendiri oleh pihak Honor menerusi satu kiriman di laman Facebook rasmi mereka.

Pengantin perempuan terbabit yang menggunakan nama Farah Nisa dikatakan sudah sedia maklum mengenai perkhabaran gembira itu dan ternyata teruja dengan pemberian daripada pihak Honor tersebut.

Hadir dengan skrin bersaiz 6.3 Inci dengan takuk, Honor 8X mempunyai ciri-ciri menarik termasuk penggunaan cip pemproses Kirin 710 bersama 6GB RAM dan 128GB ROM, teknologi GPU Turbo, bateri berkapasiti 3,750mAh, dwi kamera utama 20MP + 2MP, 16MP kamera hadapan.

Pun begitu, harga penjualan bagi pasaran tempatan masih belum diketahui. Sama-sama kita tunggu sahaja sehingga pelancaran rasmi kelak ESOK (9 Oktober 2018).

Baca juga :


OPPO Reno5 & Reno5 F Edisi Terhad Kini Tersedia – Nikmati Hadiah Percuma Bernilai Hingga RM397

Varian Edisi Terhad OPPO Reno5 dan Reno5 F kini boleh dibeli hingga 18 Julai pada harga yang sama harga RM1,699 dan RM1,199 masing-masing, dari My OPPO Spaces, My OPPO Kedai Jenama, Kedai Dalam Talian Rasmi OPPO atau Kedai E-dagang rasmi OPPO di Shopee dan Lazada.

Ini akan tiba dengan kotak telefon eksklusif yang terang di dalam kotak hadiah, ditandatangani oleh personaliti Malaysia Phei Yong dan MK K-Clique sendiri. Bukan itu sahaja, pembelian kedua-duanya akan disertakan dengan powerbank 10,000 mAh percuma; sementara nilai kredit tambahan RM 20 Touch’n Go (Malaysia Timur) atau RM 20Baucar KFC (Malaysia Barat) juga akan diberikan dengan Reno5.

Walaupun ini adalah masalah yang tersendiri, pencari tawaran tegar ingin melihatnya Shopee, kerana pembelian di sana akan datang dengan lebih banyak hadiah – termasuk OPPO Enco Buds dan baucar GrabFood RM20!


iTunes Radio Menghentikan Akses Percuma

iTunes Radio merupakan servis muzik yang diperkenalkan Apple pada tahun 2013 bagi membolehkan pengguna mencipta stesen muzik dengan garapan cita rasa sendiri, namun servis percuma tersebut bakal dihentikan tidak lama lagi.

Apple telah mula menghantar email notifikasi kepada pengguna dengan mengumumkan iTunes Radio tidak lagi boleh diakses bermula 28 Januari. Walau bagaimanapun pengguna masih boleh menikmati servis seumpamanya melalui Apple Music dengan bayaran bulanan. Beats 1 radio masih akan dikekalkan, namun servis muzik tersebut tidak membenarkan pengguna melakukan ubah suai kepada galeri muzik yang dimainkan. Bagi mereka yang masih menginginkan servis radio percuma, bolehlah mencuba Google Play Music.


realme Bakal Memperkenal Pengecasan Pantas 125W Dalam Masa Terdekat??

Penantian kehadiran pengecasan pantas 125W dari relame bakal berakhir apabila dikhabarkan ia bakal dilancarkan tidak lama lagi!!

Menurut satu tweet yang di hantar oleh Madhav Sheth, memberi bayangan produk terbabit bakal dipersembahkan kepada khalayak dalam masa terdekat namun tidak diberitahu adakah pengecasan pantas ini.

Masih belum diketahui model apakah yang bakal hadir dengan pengecasan pantas 125W ini. Jadi sama-sama kita nantikan!!


Pelancaran OPPO Find X Di Malaysia Bakal Diserikan Dengan Kehadiran Lamborghini?!

Sedia maklum bahawa telefon pintar OPPO Find X akan dilancarkan di Malaysia pada 17 Julai 2018. Adakah model Lamborghini juga akan dijual di Malaysia? Perkara ini masih belum terjawab, tetapi OPPO Malaysia ada memberi sedikit petunjuk di mana Find X edisi Lamborghini bakal tampil di majlis pelancaran Find X yang akan berlangsung 17 Julai nanti.

Selain dilengkapi logo Lamborghini pada telefon pintar ini, keistimewaan edisi Lamborghini ialah dilengkapi dengan sistem pengecasan terbaharu yang dipanggil Super VOOC Flash Charge. Sangat sinonim dengan Lamborghini yang mengeluarkan kereta-kereta pantas, teknologi pengecasan ini juga dikatakan mampu memenuhkan bateri pada OPPO Find X hanya dalam masa 35 minit sahaja.

Telefon pintar edisi Lamborghini ini tidak didatangkan dengan panel gelas dibelakang, sebaliknya menggunakan kemasan Carbon Fibre dengan logo Lamborghini yang kelihatan lebih mewah. Perkakasan lain yang turut menjadi pelengkap ialah pemproses Snapdragon 845, memori sebesar 8GB, serta storan sebesar 512GB.

Kita sama-sama nantikan majlis pelancaran OPPO Find X pada 17 Julai 2018. Jangan lupa untuk menonton siaran langsung di Facebook OPPO Malaysia kerana ada hadiah menarik menanti untuk penonton bertuah. Tanda kalenda sekarang!


Perbezaan vivo V9 Dengan vivo X21 Yang Patut Anda Tahu

Mungkin ramai diantara pembaca yang sudah kenal dengan peranti vivo V9. Bagaimanapun tidak lama lagi vivo bakal membawa masuk vivo X21 ke pasaran Malaysia yang mana telefon pintar ini dilengkapi pengimbas cap jari terbina pada skrin.

Jadi, untuk perbezaan antara vivo V9 dan vivo X21, di bawah anda boleh lihat kedua-duanya hadir dengan rekaan depan yang hampir sama. Dua peranti ini menyediakan paparan FullView dengan nisbah 18:9 serta nisbah skrin-ke-badan yang melebihi 90 peratus untuk X21 dan 90 peratus pada V9.

Pada sebelah belakang, vivo V9 dipadankan dengan pengimbas cap jari tradisional, tetapi untuk vivo X21 ia tidak lagi mengenakan pengimbas cap jari biometrik sebaliknya menggunakan pengimbas cap jari ultrasonik terbina pada skrin. Ini bermakna vivo X21 menjadi peranti yang terawal di dunia merealisasikan teknologi itu pada sebuah telefon.

Daripada segi perkakasan dalaman, memori RAM 6GB dan 128GB storan dimuatkan pada badan vivo X21. Untuk vivo V9 ia hanya ditawarkan memori sebesar 4GB dan 64GB storan. Beralih ke lensa kamera belakang, terdapat dwi sensor 16 MP + 5 MP untuk vivo V9. Bagi X21 pula, ia menerima gabungan kamera 12 MP + 5 MP. Bagaimanapun, untuk kamera depan V9 dibekalkan sensor 24 Megapiksel, sementara X21 dengan sensor 12 Megapiksel.

Itu antara perbezaan yang boleh kita lihat secara kasar buat masa ini. Dijangka vivo X21 akan dilancarkan di Malaysia sekitar bulan Jun dan harga masih belum diumumkan.


Transatel DataSIM Memastikan Talian Data Selamat Apabila Digunakan Di China

Berita baik untuk pelancong perniagaan dan pelancong yang mencari manfaat keselamatan data di dalam rangkaian selular swasta, Transatel DataSIM baru-baru ini memperkenalkan negara China di dalam portfolio mereka dengan lebih 100 destinasi di seluruh dunia. Pengguna Transatel DataSIM boleh menyambung penggunaan Internet 4G dengan rangkaian syarikat telco, China Telecom.

Dengan Transatel DataSIM, anda boleh mengelakkan daripada menggunakan sambungan Wi-Fi yang tidak dijamin selamat dengan data kredit boleh didapati pada kadar 0.1 € / MB lebih kurang RM0.48 (mengikut kadar mata wang). Di samping itu, pakej Asia Bundle juga menawarkan sambungan di China, bersama-sama dengan 19 destinasi lain, termasuk Malaysia.

Kad SIM boleh digunakan dalam pelbagai cara termasuk sambungan hotspot, kegunaan komputer riba mahupun tablet. Kad SIM global prabayar ini boleh ditambah nilai semula dan digunakan di mana-mana destinasi, akan tamat tempoh dalam masa 18 bulan selepas digunakan. Pengisian kredit dan maklumat akaun peribadi kini lebih mudah diurus melalui aplikasi My DataSIM account-Transatel DataSIM Selfcare yang boleh dimuat turun ke iOS atau Android.

Selain itu, Asia bundle menawarkan perkhidmatan di Brunei, Kemboja, China, Hong Kong, India, Indonesia, Iran, Jepun, Kazakhstan, Macau, Malaysia, Mongolia, Myanmar, Filipina, Singapura, Korea Selatan, Sri Lanka, Taiwan, Thailand dan Vietnam.


Gambar Tertiris Smartphone Google Pixel

Tinggal seminggu lagi Google akan mengumumkan smartphone terbaru mereka, dan ramai yang sudah sedia maklum bahawa tiada lagi Nexus selepas ini. Smartphone terbaru akan dijenamakan semula dengan nama Pixel.

Sebelum ini kami sudah pun berkongsi gambar tertiris Google Pixel dengan anda, dan kini ada lagi gambar baru yang ditemui. Nampaknya gambar-gambar tertiris Google Pixel selari dan tidak bercanggah, jadi agak selamat untuk kita menjangkakan bahawa peranti sebenar Google Pixel akan kelihatan sama atau hampir sama dengan gambar yang disebarkan di dalam Internet.

Untuk pengetahuan anda Google berkemungkinan besar akan mengumumkan dua variasi peranti Pixel, iaitu Pixel X yang berukuran 5 inci dan Pixel XL yang mempunyai dimensi 5.5 inci. Konsep dua variasi ini sama sahaja seperti siri terakhir Nexus di mana Nexus 6P merupakan variasi flagship yang lebih besar dan mahal, manakala Nexus 5X lebih kecil dan dijual pada harga lebih rendah berbanding Nexus 6P.


Panasonic P55 Max Dilancarkan – Bateri Berkapasiti 5,000mAh

Jenama terkenal Jepun, Panasonic baru-baru ini telah melancarkan telefon pintar terbaru P55 Max di pasaran India. Tidak banyak yang perlu dinyatakan, cuma peranti ini didatangkan paparan skrin jenis IPS 5.5 inci dengan resolusi 710p. Lengkungan gelas 2.5 darjah di panel depan memberikan keselesaan semasa menggenggamnya.

Dikuasakan cip pemproses MediaTek MT6737, memori RAM 3GB serta 16GB ruang storan juga menyokong storan tambahan. Konfigurasi kamera 13 Megapiksel di belakang dan 5 Megapiksel di depan melengkapkan fungsi penggambaran peranti ini. Seterusnya, sistem operasi Android 7.0 Nougat ini mendapat saluran kuasa daripada bateri berkapasiti 5,000mAh di belakangnya.

Panasonic P55 telah dikeluarkan bersama warna pilihan seperti hitam dan emas pada harga INR8,499 (kira-kira RM556) seunit. Namun, ketersediaan di pasaran selain India, masih belum diketahui lagi.


Dapatkan Hadiah Istimewa Heroes Of The Dungeon!

Heroes of the Dungeon akan mula dilancarkan secara global pada hujung bulan ini. Bagi meraikan hari bersejarah itu, pembina aplikasi telah membuka tawaran kepada anda semua untuk mendapatkan barangan di dalam permainan seperti 5 Berserker Soulstones dan item-item naik taraf karakter lain yang bernilai USD 29.99 (RM 126.04).

Apa yang anda perlu lakukan adalah layari laman web pra daftar dan masukkan alamat e-mel. Kod tebusan akan dihantar kepada emel yang telah didaftarkan pada hari pelancaran global kelak.

Kami mendapati permainan ini sudah siap sedia dimuat turun bagi pengguna Android di Malaysia, sementara itu untuk pengguna iOS anda perlu menunggu sedikit masa lagi untuk bermain permainan ini.


Nak Tiket Penerbangan Percuma? Lenovo & AirAsia Ada Tawaran Istimewa, Rugi Kalau Terlepas Peluang Ni!

Lenovo dan Intel kini bekerjasama dengan AirAsia menawarkan tawaran super duper awesome! Beli mana-mana produk Lenovo berasaskan Intel yang terpilih dengan mata ganjaran AirAsia BIG points dan berpeluang menebusnya untuk penerbangan percuma.

Di samping itu, bersempena dengan kempen AirAsia 816 BIG World – setiap pembelian produk lenovo terpilih akan didatangkan dengan tambahan 50% Big Point. Mata ini boleh digunakan untuk tebusan penerbangan percuma atau naik taraf perjalanan ke lebih 150 destinasi – boleh digunakan di AirAsia.com, penginapan hotel dan banyak lagi!

Selain itu, pembeli juga boleh menerima sehingga 15,000 mata AirAsia BIG points apabila membeli produk Lenovo terpilih di Lenovo Program Site. Maklumat lanjut layari, Lenovo Malaysia dan kekal bersama eRing untuk lebih promosi menarik!

Berikut adalah senarai produk Lenovo yang terpilih :

SERIES

MODEL

ThinkPad T series

T490, T490s, T590, T480, T480s, T580

ThinkPad E series

E490s, E490, E590, E580, E480

ThinkPad X series

X390 Yoga, X390, X1 Yoga (3rd Gen), X1 Tablet (3rd Gen), X1 Extreme, X1 Carbon, X380 Yoga, X280

ThinkPad L series

L390 Yoga, L390, L480, L580, L380, L380 Yoga (3rd Gen), L490, L590

ThinkCentre series

M920z AIO, M920 Tower, M720 Tower, M920 SFF, M720 SFF, M920 Tiny, M720 Tiny

ThinkBook series

ThinkBook 13s


Samsung Galaxy A80 Berharga RM2,499  – 1000 Pembeli Terawal Dapat Pakej BlackPink Special Edition!

Samsung hari ini mengumumkan secara rasmi ketibaan Galaxy A80 di pasaran Malaysia. Peranti ini dijual pada harga RM2,499.

Bagi 1000 pembeli pertama peranti ini akan menerima pakej BlackPink special edition (case, stand dan kad gambar serta Galaxy Fit bernilai RM818) secara percuma.

Menariknya, ia dihadirkan dengan skrin bersaiz 6.7 inci dan dikuasakan oleh cip pemproses Snapdragon 730. Turut dihadirkan dengan 8GB RAM dan 128GB storan.

Satu keunikkan yang terdapat pada peranti ini adalah pada kameranya yang boleh berputar. Hadir kamera belakang boleh dijadikan kamera hadapan. Disertakan dengan sistem tri-kamera iaitu 48MP + 8MP (Ultra Lebar) + ToF.

Dari aspek kapasiti bateri juga tidak mengecewakan apabila hadir dengan 3,700mAh dan disertakan dengan pengecasan pantas 25W.

Tampil dengan 3 pilihan warna iaitu Phantom Black, Angel Gold, Ghost White.

Galaxy A80 ini boleh didapati di ke semua Samsung Experience Stores dan kedai atas talian Samsung Malaysia.

Bagi mendapatkan maklumat lanjut, anda bolehlah melayari laman sesawang Samsung atau klik di sini.


Oppo menyebarkan Keseronokan & Semangat Menerusi Bengkel Lukisan O-Time Secara Dalam Talian!

Oppo adalah jenama yang komited untuk menyediakan pengguna dengan pengalaman yang tidak dapat dilupakan, yang juga tercermin dalam penyertaan tahap peribadi. Tidak kira apa yang dialami oleh dunia, Oppo bertekad untuk menunjukkan bahawa mereka tidak dilupakan.

Pada 26 Jun, 2021 (Sabtu), Oppo Malaysia menjemput rakyat Malaysia untuk mengambil bahagian dalam bengkel lukisan dalam talian yang pertama, untuk “terjaga warna” – sama ada anda pengguna OPPO! Diadakan dari Seni & Sekolah Seni Bonding, dan orang-orang yang popular boleh mengambil bahagian.

Butiran acara adalah seperti berikut:Tarikh: 26 Jun, 2021 (Sabtu)Masa: 2: 00PM – 4:00 PMLokasi: Online!

Mulai sekarang hingga 14 Jun, orang awam yang berminat boleh mendaftar untuk memastikan kuota anda! Selepas mengesahkan pada 15 Jun, 2021, para peserta boleh menerima kit lukisan mereka, berminat, anda boleh mengklik pendaftaran.

Bagi rakan-rakan yang ingin memahami peristiwa masa depan, terus memberi perhatian kepada aplikasi Oppo saya, dan menerima surat jemputan untuk kali pertama. Untuk maklumat lanjut mengenai aplikasi Oppo saya, sila lawati: https://www.oppo.com.my/page/myoppoapp


Pokémon Masters Menerima Pra-Daftar Mulai Sekarang! Bakal Dilancarkan 29 Ogos!

Berita baik buat peminat Pokémon!!!

Syarikat Pokémon dan DeNA telah bekerjasama melancarkan permainan baharu “Pokémon Masters”, di mana anda boleh mengembara ke pulau baru Pasio bersama pasukan anda!

Terdapat pertandingan Liga Masters Pokémon yang berbentuk 3v3 diadakan di Pasio, anda haruslah merebut menjadi juara dalam pertarungan dengan pelatih terkenal melalui kerjasama pasukan sendiri.

Pokémon Masters kini telah membuka sesi pra-daftar untuk peminat mereka di Google Play Store dan Apps Store. Permainan ini akan diperkenalkan secara rasmi pada 29 Ogos 2019.


Previu : Honor View 10 Menampilkan Rekaan Dwi Kamera Dan Paparan 18:9

Membuat pilihan untuk memilki sebuah telefon pintar bukan semudah yang dijangka. Ada sesetengah pengguna mementingkan jenama dan ada sesetengah pengguna lebih tertumpu pada keupayaan sesebuah telefon pintar tersebut. Tetapi jika anda ingin memiliki peranti pada harga berpatutan dengan tawaran spesifikasi setanding peranti induk yang lain, honor View 10 patut anda beri perhatian.

Seperti yang kita ketahui, honor tidak pernah menawarkan peranti pada harga melebihi RM2,000 di Malaysia. Namun, pada kali ini anda perlu menyediakan wang tambahan sedikit kerana peranti ini mempunyai tanda harga sebanyak RM2,099. Bagaimanapun, jika dibelanjakan pada harga sebegini kami pasti anda tidak akan berasa menyesal.

Oleh kerana harga peranti ini sudah melebihi had capaian rata-rata pengguna di Malaysia, honor View 10 didatangkan dengan kuasa dalaman kelas atasan dengan cip Kirin 970. Binaan badan logam seberat 172g ini juga hadir dengan paparan nisbah 18:9 bersaiz 5.99-inci HD penuh+. Selain skrin hampir penuh, honor juga meletakkan sistem pengimbas cap jari pantas di bahagian bawah. Di ruang atas skrin, ia dipenuhi dengan earpiece (speaker telinga) dan beberapa sensor termasuk kamera depan 13 Megapiksel.

Di bahagian belakang, pertama sekali boleh dilihat ialah cop jenama dengan ukiran laser. Badan peranti yang dikemaskan dengan warna hitam kusam turut menampilkan gabungan dwi kamera 16 MP dan 20 MP . Tidak ketinggalan sebuah lampu LED flash diletakkan secara bersebelahan. Secara terperinci, kami mendapati ia bukan sebuah peranti unibodi tetapi dibina berdasarkan cantuman panel bersama kerangka tengah. Ini mungkin bertujuan memudahkan juruteknik membaiki peranti sekiranya ia rosak.

Apa yang menarik perhatian kami, walaupun pada ketebalan 6.97mm honor masih mampu meletakkan bicu USB-C di bawah pengimbas cap jari. Ini bermakna mereka betul-betul menggunakan ruang yang ada sebaiknya. Di sudut ini juga unit speaker dan bicu audio boleh kelihatan.

Di sisi kanan, ia menyediakan butang laras suara dan butang kuasa (butang kunci) manakala, di sisi kiri terdapat slot SIM dan slot hibrid (SIM / microSD). Sementara anda juga ditawarkan ciri IR Blaster (alat kawalan jauh) di bahagian atas. Jalur antena pula tidak disembunyikan tetapi, dimuatkan secara melintang di bahagian atas dan bawah.

Setakat ini, honor View 10 didatangkan dengan pilihan warna Navy Blue dan Midnight Black. Walau bagaimanapun, kekurangan tetap ada untuk setiap peranti. Di sini, peranti ini mudah meniggalkan kesan cap jari dan rekaannya pula tiada yang unik. Ia hampir seiras dengan telefon pintar honor yang lain.


Kemas Kini Google Translate Membawakan Mod Offline & Tap To Translate

Aplikasi Google Translate untuk sistem operasi iOS telah menerima kemas kini yang membawakan fungsi yang lebih baik. Fungsi pertama yang dibawa sekali bersama kemas kini 5.0 adalah mod offline, anda kini tidak perlu lagi menggunakan sambungan Internet untuk menterjemah bahasa, sebaliknya anda hanya perlu muat turun pek bahasa pada penggunaan pertama dan selepas pek bahasa dimuat masuk ke dalam smartphone, anda boleh menggunakan Google Translate di dalam mod offline.

Google Translate untuk platform ANDROID juga menerima fungsi yang baru, Google memperkenalkan Tap To Translate yang akan memudahkan anda menterjemah bahasa di dalam aplikasi bukan Google Translate. Contohnya anda sedang bersembang di dalam aplikasi WhatsApp bersama orang yang berbahasa asing, anda tidak perlu keluar dari aplikasi WhatsApp untuk menterjemah teks yang diterima, sebaliknya gunakan sahaja butang Tap To Translate yang disediakan.


Miliki OPPO A9 2020 Pada Harga RM98 Sebulan Dengan Digi – Nikmati Internet Sehingga 200GB & Panggilan Tanpa Had!!

Korang nak memiliki peranti OPPO A9 2020 secara eksklusif pada harga RM98 Sebulan? Ini ada caranya!! Anda kini boleh mendapatkan pelan Digi PhoneFreedom 365.

Menariknya, menerusi pelan ini, anda boleh menikmati internet sebhingga 200GB, panggilan tanpa had dan hadiah percuma.

Buat mereka yang tidak mengetahui, OPPO A9 2020 ini tampil dengan kamera utama 48MP dan kamera hadapan 16MP.  Kapasiti bateri yang sangat besar iaitu 5000mAh yang mampu bertahan sehingga 20 jam dengan sekali pengecasan.

Bagi mendapatkan maklumat lanjut, anda boleh melayari laman sesawang OPPO, Facebook OPPO, OPPO Official Online Store, Lazada dan Shopee.


Peranti Google Bakal Hadir Dengan Cip Pemproses Exynos?

Mesti anda semua sedia maklum bahawa, cip pemproses Exynos ini dihasilkan oleh Samsung dan hadir pada peranti-peranti keluarannya. Namun sesuatu yang agak mengejutkan apabila, Samsung bakal menghasilkan cip Xynos untuk peranti Google?

Terkejut kan!!! Dikatakan cip ini hadir dengan binaan 5nm LPE dan disertakan dengan dwi-teras Cortex- A78 CPU, dwi-teras Cortex-A76 CPU dan disertakan dengan empat-teras Cortex-A55 CPU.

Lebih menarik bahawa ia dikatakan bakal hadir dengan Mali MP20. Google berkemungkinan akan menggunakan NPU dan cip ISP buatan mereka sendiri.

Cip pemproses ini dikhabarkan agak hadir pada tahun ini. Namun kesahihannya belum dapat dipastikan. Jadi sama-sama kita nantikan!


Aplikasi Cool: SKRWT

Salah satu ciri gambar yang bagus adalah perspektif pandangan yang baik dan mampu membangkitkan mood gambar. Namun kebanyakan aplikasi talaan gambar hanya menyediakan fungsi editing untuk warna, kualiti dan juga efek. Hari ini kami kongsikan satu aplikasi untuk anda menukar perspektif gambar anda.

SKRWT adalah aplikasi yang amat bagus untuk mereka yang kerap mengambil gambar dengan smartphone. Jika anda mempunyai gambar yang diambil dengan senget atau pun anda ingin menukar perspektif gambar, lancarkan sahaja aplikasi ini dan pilih fungsi-fungsi yang ditawarkan SKRWT. Dengan beberpa langkah mudah, anda boleh membaiki gambar anda dan menjadikannya jauh lebih baik dari gambar asal.

SKRWT ditawarkan kepada pengguna Android dan iOS pada harga RM 4.49 (Android) dan USD 1.99 (kira-kira RM 8.73, iOS).


honor 9 Lite Akan Dilancarkan Di Malaysia Pada 6 Mac 2018

Sebelum ini, honor Malaysia telah memaparkan gambar teaser sebuah peranti baru yang dilengkapi dengan 4 buah kamera. Terkini, mereka telah menjemput eRing untuk menghadiri pelancaran peranti baru iaitu honor 9 Lite pada 6 Mac 2018 ini.

Selain memfokuskan kepada 4 buah kamera beresolusi 13 MP + 2 MP untuk kamera utama dan depan, honor 9 Lite juga dikuasakan oleh Kirin 659, Octa Core 2.36GHz serta RAM 3GB dan storan 64GB. Menampilkan paparan skrin penuh FHD+ berukuran 5.65 inci, telefon pintar ini turut hadir dengan sokongan pengimbas cap jari yang pantas, hanya 0.25 saat sahaja.

Melihat kad jemputan yang dihantar, honor Malaysia dijangka akan menawarkan honor 9 Lite secara eksklusif untuk Shopee terlebih dahulu. Ingin mengetahui harga peranti ini, jangan lupa tanda di kalendar ya!


Versi antarabangsa Tencent Meeting lancar dalam talian di lebih 100 pasaran, tawarkan pengguna mesyuarat percuma sehingga 300 peserta

Tencent Meeting sokong pengguna global dalam bekerja dari rumah

SHENZHEN, China, 23 Mac 2020 /PRNewswire/ — Tencent Meeting, aplikasi mesyuarat video berasaskan awan, telah memainkan peranan aktif dalam pertempuran melawan wabak dengan melancarkan versi aplikasi antarabangsa. Sehingga 20 Mac, versi antarabangsa telah tersedia dalam talian di lebih 100 negara dan wilayah di seluruh dunia, termasuk Malaysia, Singapura, India, Thailand, Jepun, Hong Kong (SAR China) dan Macau (SAR China), di mana pengguna boleh mencari VooV Meeting dan memuat turun aplikasi daripada App Store dan Google Play. Tencent Meeting membolehkan anda menjadi tuan rumah persidangan dalam talian dengan sehingga 300 peserta pada satu masa secara percuma.

Lori Wu, naib presiden Tencent Awan, berkata, “Dengan jumlah kes COVID-19 baharu yang meningkat di luar China, kami berharap dapat menyediakan pengguna kami di negara-negara dan rantau lain dengan keupayaan untuk bekerja dari jarak jauh. Tatkala kami menuju ke hadapan, kami merancang untuk melancarkan perkhidmatan di seluruh dunia, yang mematuhi peraturan tempatan.”

Tencent Meeting, aplikasi persidangan audio dan video yang dibangunkan oleh Tencent Cloud, dikeluarkan pada akhir Disember 2019. Dalam tempoh dua bulan pelancaran, aplikasi ini telah menjadi salah satu aplikasi persidangan video yang paling banyak digunakan di China dengan pengguna aktif setiap hari melebihi 10 juta.

Pada akhir bulan Januari apabila COVID-19 berlaku di China, Tencent Meeting menyediakan ciri yang membolehkan persidangan dalam talian dengan sehingga 300 hadirin pada satu masa secara percuma, untuk membantu melawan wabak. Dalam tempoh ini, sejumlah besar organisasi menggunakan Tencent Meeting sebagai alat untuk telekerja, sementara institusi pendidikan menggunakan platform ini untuk mengendalikan program pengajaran dan latihan jarak jauh dalam talian mereka.

Untuk memenuhi permintaan yang pesat oleh pengguna semasa wabak itu, Tencent Meeting memperluaskan sumber pengkomputerannya setiap hari dan menggunakan sumber tambah untuk meningkatkan kapasiti dengan menambahkan lebih 1 juta teras CPU ke rangkaian, dengan jumlah tambahan lebih 100,000 CVM dalam tempoh lapan hari, menetapkan rekod baharu dalam sektor pengkomputeran awan China.

Pada pertengahan bulan Mac, kadar pengeluaran semula dan pekerja yang kembali ke tempat kerja telah dipercepatkan, dengan puluhan ribu syarikat dan agensi kerajaan menjadikan Tencent sebagai sebahagian daripada etika kerja baharu mereka. Mendaftar masuk, membida, menjalankan temuduga, menjalankan kelas latihan dan amalan kerjasama lain semua berlaku dalam awan, menandakan kemunculan dan pengukuhan trend baharu dalam kaedah tempat kerja berfungsi.

Untuk memenuhi keperluan pengguna yang semakin meningkat di pejabat awan, Tencent Meeting terus meningkatkan fungsi dan perkhidmatan utama, melancarkan 14 kemas kini dalam tempoh 40 hari. Tencent Meeting akan terus dioptimumkan untuk menyediakan pengguna di seluruh dunia dengan perkhidmatan persidangan HD berasaskan awan yang lancar, selamat dan boleh dipercayai yang membolehkan pengguna menjadi tuan rumah atau menyertai mesyuarat dengan mudah.

Foto – https://photos.prnasia.com/prnh/20200321/2756251-1?lang=0

Keywords:  Computer Software Computer/Electronics Entertainment Mobile Entertainment Multimedia/Online/Internet Telecommunications New products/services

Source: PRNEWSWIRE


iPhone 11 Kini Rasmi – Tampil Dengan Cip Pemproses A13 Bionic & Dijual Pada Harga Bermula Dari RM3399

Penantian sekian lama telah pun berakhir apabila Apple telah memperkenalkan peranti terbaharunya yang dikenali sebagai iPhone 11.

Tampil dengan skrin yang sangat baik iaitu 6.1″ LCD Liquid Retina Display  memberikan kepuasan tontonan kepada pengguna. Namun ia tidak disertakan dengan 3D touch.

Lebih menarik, peranti ini dikuasakan oleh Apple A13 Bionic yang merupakan cip pemproses paling berkuasa pada telefon pintar.

Aspek kamera juga tidak mengecewakan apabila tampil dengan dwi kamera iaitu 12MP (f/1.8)+12MP (f/2.4) bagi kamera belakang. Manakala bagi kamera hadapan pula, ia dihadirkan dengan 12MP.

Menariknya, mod malam turut disertakan pada kamera belakang. Lebih mengujakan apabila kamera hadapan tampil dengan rakaman 4K 60FPS beserta slofie(slow-mo pada kamera hadapan).

Aspek bateri juga tidak mengecewakan apabila ia dikahabarkan lebih tahan lama berbanding iPhone XR. Sistem Face ID turut ditambah baik dan boleh di unlock dengan lebih pantas.

Hadir dengan 6 varian warna iaitu putih, merah, hijau, kuning, hitam dan ungu. Berikut adalah harga bagi peranti ini.

Artikel Berkaitan:


HONOR 9X Pro Rasmi – Sokong Kirin 810 + Storan Simpanan Lebih Besar

Seperti dijanjikan, HONOR memperkenalkan HONOR 9X Pro secara global. HONOR 9X Pro dipadankan dengan sejumlah spesifikasi serba baharu yang lebih berkuasa dengan tampilan rekaan menawan. Mari kita lihat apa yang menarik!

HONOR 9X Pro membawakan paparan bersaiz 6.59” HONOR FullView Display IPS LCD dengan resolusi FHD+. Nisbah skrin ke badan mencecah sehingga 91% dengan binaan bezel yang nipis. Sokongan pengimbas cap jari terbina pada sisi peranti yang juga berfungsi sebagai butang kuasa.

Untuk dalaman, HONOR 9X Pro menggunakan cip pemproses baru iaitu Kirin 810 yang dibina berasaskan rekaan 7nm. Untuk memori, ia dipadankan dengan memori 6GB RAM dan storan dalaman 256GB. Selain itu, ia juga menyertakan fungsi seperti GPU Turbo 3.0 bersama teknologi Liquid Cooling System untuk pengalaman gaming sempurna.

Untuk kamera, HONOR 9X Pro menggunakan sokongan kamera utama 48MP (utama) (f/1.8) + 8MP (Super Wide-Angle) (f/2.4) + 2MP (Depth) (f/2.4) dan kamera swafoto dengan rekaan pop-up sebesar 16MP. Menariknya, kamera ini didatangkan sejumlah fungsi menarik seperti AIS Super Night Mode 2.0 dan banyak lagi.

Melengkapi peranti bateri berkapasiti 4,000mAh dengan port pengecasan USB-C. Sebagai tambahan, ia juga menyokong teknologi Virtual 9.1 Surround Sound. Tersedia dalam warna menarik seperti Phantom Blue, HONOR 9X Pro ditawarkan pada harga  €249 (~RM1,144).


realme Watch S Kini Rasmi!! – Dijual Pada Harga Sekitar RM339!!

Pasti ramai yang teruja apabila jam tangan pintar dari realme kini rasmi yang dikenali sebagai realme Watch S yang dijual pada harga PKR1499 iaitu dari sekitar RM339.

Menariknya mengenai peranti ini ia hadir dengan skrin bersaiz 1.3″ dan tampl dengan Corning Gorilla Glass. Tali jam peranti ini pula adalah Liquid Silicone dan hadir dengan 4 varian warna iaitu biru, hijau, jingga dan hitam.

TUrut dihadirkan dengan 100 pilihan interface dan 16 mod sukan. IA hadir dengan IP68. Jika dilihat dari aspek kapasiti bateri, ia hadir dengan 390mAh yang mampu bertahan selama 2 minggu.


Jualan Ulang Tahun Shopee Mencatat Lebih 2.5 Juta Pesanan Dalam 24 Jam!

Sempena sambutan Shopee ulang tahun kedua, promosi hebat yang bermula 1 sehingga 14 Disember yang lalu telah mencatat lebih 2.5 juta bilangan pesanan dalam tempoh 24 jam pada 12 Disember, lonjakan 5 kali ganda berbanding prestasi tahun lepas.

Jualan Murah 12.12, jualan kilat Shocking Sale dan Kemuncak Berganda Shopee Mall yang diberi keutamaan sebagai sebahagian daripada sambutan ulang tahun Shopee telah menerima sambutan yang amat menggalakkan.

Selamat Ulang Tahun Ke-2 Shopee – Raikan Pengguna Dengan Pelbagai Promosi Hebat

Kami teruja dapat bekerjasama dengan jenama terkemuka termasuk PETRONAS, Digi, Havaianas dan MR. DIY yang menyumbang pada kejayaan kempen ulang tahun kali ini. Jenama tersebut merupakan antara yang telah memilih Shopee sebagai rakan eDagang pertama mereka dan kebanyakannya telah mencatatkan peningkatan tinggi dalam jualan dengan lonjakan sehingga 100 kali ganda berbanding hari biasa. Kami berharap dapat meneruskan usahasama seperti ini pada kempen dan promosi akan datang.

kata Ian Ho, Pengarah Urusan Serantau Shopee.


Pertarungan Akhir PUBG Mobile Club Open 2019 Fall Season Bagi Rantau Asia Tenggara Bakal Bermula Dari 2 November Ini!!!

PUBG Mobile Club Open 2019 (PMCO 2019) Fall Season yang dikendalikan oleh PUBG Mobile kini sudah sampai di peringkat akhir bagi rantau Asia Tenggara!

Pertandingan yang di ditaja oleh Vivo ini bakal menyaksikan Sebanyak 16 pasukan daripada pelbagai negara di rantau Asia Tenggara iaitu dari Cambodia, Indonesia, Malaysia, Thailand dan Vietnam. Mereka bakal berentap dari 2 hingga 3 November 2019 di Bangkok Thailand. Pemenang bagi peringkat ini bakal layak untuk bertarung di peringkat Global.

PMCO 2019 telah berjaya menarik perhatian lebih daripada 10 juta orang dan telah menjadi pertandingan paling popular di Asia Tenggara.

Artikel Berkaitan:


[Ura-Ura] : Video Gambaran Sebenar Samsung Galaxy Z Flip Muncul, Jadi Topik Hangat Netizen

Samsung Galaxy Z Flip terus menjadi bualan orang ramai! Bahkan, dengan kebocoran yang dikongsi sejak kebelakangan ini, sekaligus memberi gambaran lebih jelas mengenai penawaran yang bakal dibawa oleh peranti ini. Terbaru, sebuah video didakwa memaparkan rekaan sebenar Samsung Galaxy Z Flip dikatakan telah muncul. Video berdurasi 20 saat itu memaparkan Samsung Galaxy Z Flip dalam varian warna ungu.

Samsung Galaxy Z Flip – First Hands On Video pic.twitter.com/4b8Uzt5kRB

— Ben Geskin (@BenGeskin) February 2, 2020

Memetik video berkenaan, badan peranti dilihat didatangkan dengan kemasan berkilat bersama sokongan dua kamera utama yang disusun secara mendatar. Apabila peranti dibentang, ia mendedahkan paparan Infinity-O bersama kamera selfie tunggal. Terdapat khabar angin mendedahkan ia mungkin menggunakan skrin AMOLED dengan resolusi 2636 x 1080 dan nisbah aspek 22: 9.

Pun begitu, maklumat tertiris masih lagi rumors dan belum diketahui kesahihannya. Apakah pendapat korang mengenai reka bentuk kali ini? Yay or nay? Kongsikan dengan kami! Kekal bersama eRing untuk lebih info terkini!

[ S U M B E R ]

Artikel Berkaitan :


Tip! Tidak Ada Masalah Hantar Gambar Beresolusi Tinggi Melalui WhatsApp

WhatsApp selain digunakan sebagai medium komunikasi peribadi, kebanyakan daripada pengguna tempatan lebih gemar membuat urusan jual beli menggunakan aplikasi ini kerana ianya lebih mudah.

Ada juga di antara kita yang menggunakan aplikasi WhatsApp untuk menghantar gambar, tetapi sedikit mengecewakan kerana resolusinya menjadi kecil supaya dapat dihantar dengan pantas dan menyebabkan kualitinya berkurangan.

Terbaru, WhatsApp memperkenalkan sokongan penghantaran fail dengan saiz maksimum 100MB kepada pengguna lain. Namun, masih ada sesetengah daripada anda yang tidak tahu bagaimana menghantar foto berkualiti tinggi melalui aplikasi tersebut.

Jadi, kami sediakan tip mudah ini khas untuk anda semua…

Penghantaran gambar beresolusi tinggi sememangnya penting bagi mereka yang menggunakan aplikasi WhatsApp untuk urusan jual beli, kerana memerlukan mereka menghantar gambar yang beresolusi tinggi. Bukan sahaja peniaga, malah pereka grafik, arkitek dan beberapa lagi juga memerlukan mereka menghantar gambar dengan resolusi besar kepada pelanggan.

Dengan adanya kemas kini terbaru dari WhatsApp ini, anda tidak perlu merungut lagi gambar yang dihantar tidak jelas. Selain mengekalkan resolusi gambar sebenar, ianya juga mudah dan cepat.

Berjaga-jaga semasa membuat sebarang penghantaran fail, kerana ia juga menyebabkan fail merbahaya turut boleh dikongsi melalui WhatsApp. Jadi berhati-hati apabila mendapat mesej yang meragukan, jangan klik atau muat turun fail yang tidak diketahui atau dari mereka yang tidak dikenali.


Malaysia Akan Menerima Siri Huawei P20 Pada 3 April 2018

Huawei P20 dan P20 Pro baru sahaja dilancarkan semalam dan pada pengumuman tersebut pihak Huawei tidak memaklumkan ketersediaan peranti tersebut untuk pasaran tempatan.

Bagaimanapun, persoalan ini terjawab selepas pihak Huawei Malaysia mengirimkan jemputan kepada kami menyatakan siri Huawei P20 akan dilancarkan di Malaysia kurang dari seminggu lagi. Ini sekaligus menjadikan pasaran Malaysia menjadi yang terawal akan menerima Huawei P20 dan P20 Pro.

Walaubagaimanapun, harga untuk kedua-dua peranti masih lagi dirahsiakan oleh Huawei bertujuan untuk memberi kejutan kepada peminat di Malaysia. Tiada sebarang maklumat berkenaan Huawei Mate RS akan dibawa masuk ke pasaran tempatan buat masa ini.

Jangkaan kami untuk kedua-dua peranti yang bakal tiba, ia akan mengenakan harga bermula RM3,099 sehingga RM3,999 untuk versi Pro. Apa-apapun kita tunggu sehingga pelancaran rasmi kelak.

Beli di sini ⇓⇓


Acah Lagi! realme X50 5G Berupaya Mengecas Sehingga 70% Dalam Hanya 30 Minit?

Mengacah lagi! realme kini begitu aktif mengacah orang ramai dengan kemunculan peranti baharu mereka iaitu realme X50 5G. Peranti ini dikatakan bakal dilancarkan di China tidak lama lagi dan dibekalkan dengan sejumlah ciri hebat – termasuk chipset Snapdragon 765G, sokong penggunaan wi-fi dan 5G secara terbina dan sistem penyejukan menakjubkan.

Terkini, realme berkongsi pula poster penggoda yang mendedahkan bahawa realme X50 5G bakal didatangkan dengan sokongan teknologi pengecasan canggih iaitu Flash VOOC 4.0 – yang membolehkan ia mengecas peranti sehingga 70% hanya dalam 30 minit. Menariknya lagi, ia juga bakal dilengkapi sokongan pemantauan penuh yang sempurna bagi mengimbangi kelajuan dan keselamatan peranti.


Pelancaran Aplikasi “Showtap” Persembahan Bergerak Masa Sebenar pada Skrin

SEOUL, Korea Selatan, 8 Mac 2021 /PRNewswire/ — EnableWow (www.showtap.com) melancarkan aplikasi pembuat pembentangan & persembahan baharu “Showtap” yang dapat menjadikan kandungan boleh gerak muncul pada skrin hanya dengan satu sentuhan. Showtap membolehkan pengguna memasukkan sebarang kandungan yang mereka inginkan di mana-mana pada slaid dan untuk menunjukkan kandungan tersembunyi pada bila-bila masa yang mereka mahukan dengan satu sentuhan mudah.

Aplikasi Showtap untuk versi iPad dilancarkan pada Disember 2019 yang mendapat perhatian dan harapan yang besar daripada Acara Elektronik Pengguna (2020) pada bulan Januari. EnableWow mengambil keputusan untuk membuka aplikasi tersebut kepada semua peranti berdasarkan reaksi daripada CES. Showtap tersedia untuk semua peranti termasuk iOS dan Android secara percuma.

Showtap telah mencipta “Pencetus Hiperpautan Boleh Gerak” yang membolehkan pengguna mencipta dan memasukkan kandungan ke dalam slaid. Pencetus hiperpautan boleh gerak dan kandungan seperti imej, video, laman web dan sebagainya boleh dimasukkan di mana-mana yang diinginkan oleh pengguna pada slad atau imej. Kandungan yang dimasukkan boleh muncul dan hilang melalui hujung jari pengguna. Kandungan yang ditonjolkan boleh digerakkan dan diubah saiznya dengan mudah pada skrin.

Lebih daripada satu kandungan boleh dimasukkan pada satu pencetus dan pengguna boleh menunjukkan kandungan berbeza sekali gus dengan satu ketikan mudah. Showtap boleh menunjukkan berbilang kandungan pada slaid secara serentak bagi tujuan perbandingan. Fungsi ini tidak disediakan dalam semua aplikasi pembentangan utama yang lain seperti PPT, Keynote dan Prezi.

Dengan fungsi rakaman video Showtap khususnya, ia menjadi lebih mudah untuk pengguna menghasilkan video inovatif yang sukar dihasilkan walaupun dengan program penyuntingan video profesional. Pengguna YouTube dan pempengaruh media sosial akan mendapati suatu pengalaman serta nilai yang mengagumkan dan mengejutkan yang belum pernah dialami sebelum ini.

Ketua Pegawai Eksekutif EnableWow berkata sesiapa yang pernah menggunakan Showtap akan terpesona dengan daya tarikannya dan menekankan reka bentuk yang mewah, UI intuitif serta fungsi Showtap yang pertama di dunia. EnableWow turut mengusahakan peluasan rantaian nilainya ke dalam B2B termasuk web, perdagangan, pendidikan, pengiklanan dan penunjuk digital.

Keywords: Broadcast Technology Computer/Electronics Entertainment Mobile Entertainment Telecommunications New products/services

Source: PRNEWSWIRE


Unison Memperoleh PRICE Systems untuk Memperluas Keupayaan dan Kehadiran Global

Keupayaan Model-Based Cost Engineering™ (MBCE™) PRICE System Yang Tiada Tandingan Melengkapkan Platform Perisian Perusahaan Unison

DULLES, Virginia, 21 April 2021 /PRNewswire/ — Unison, penyedia terkemuka bagi Pengurusan Kontrak, Pengurusan Program serta Pemerolehan perisian dan pemahaman untuk kontraktor kerajaan dan agensi persekutuan, hari ini mengumumkan pengambilalihan PRICE Systems, LLC – penyedia global terkemuka bagi perisian Model-Based Cost Engineering™ yang canggih untuk sokongan keputusan.

Unison dan PRICE Systems bersama-sama memberikan perkhidmatan kepada misi kerajaan, profesional pemerolehan, kontraktor kerajaan dan pengilang yang paling maju di dunia.

“Program misi penting pelanggan kami terus berkembang menjadi semakin rumit.  Amalan terbaik PRICE Systems iaitu pemikiran kepemimpinan dan perisian dipacu data yang tiada tandingan merupakan kaedah terbaik untuk menguruskan kerumitan dan mengurangkan risiko,” kata Reid Jackson, Ketua Pegawai Eksekutif Unison.

“Gabungan perisian perusahaan dan Platform Pemahaman Unison dengan perisian analitik, algoritma dan permodelan canggih kami akan memberikan pelbagai manfaat dan keupayaan baharu kepada organisasi terkemuka,” kata Tony Demarco, Ketua Pegawai Eksekuti PRICE Systems.

Tentang PRICE Systems

PRICE® memberikan sokongan keputusan dan perisian analitik berdasarkan fakta, kuasa ramalan dan anggaran yang diyakini.  Selama lebih 45 tahun, organisasi kerajaan di seluruh dunia, rakan vendor mereka dan pengilang komersial terkemuka telah bergantung kepada kepakaran, amalan terbaik dan perisian kos berdasarkan penyelidikan PRICE yang terbukti dan sentiasa dimajukan.  MBCE™ PRICE membolehkan para jurutera, pakar harga serta peneraju program dan pembangun perniagaan (BD) untuk menganggarkan kos, jadual dan risiko dengan lebih pantas, tepat dan konsisten.

PRICE Systems mempunyai pejabat AS di New Jersey, Ohio dan pejabat antarabangsa di Perancis, United Kingdom dan Jerman.

Tentang Unison

Perisian awan dan di premis Unison serta produk maklumat dan pasarannya yang selamat menyokong lebih 200,000 pengguna yang terdiri daripada kontraktor utama persekutuan yang terkemuka, semua agensi di peringkat kabinet AS dan program pertahanan (DoD) utama. Semua pembangunan perisian dan sokongan disediakan di dalam Amerika Syarikat.

Selama lebih 30 tahun, Unison sentiasa memajukan penyelesaian perisian dan pemahaman untuk membantu para pelanggan mencapai misi mereka dengan cekap. Unison beribu pejabat di Dulles, Virginia dan mempunyai pejabat di Tysons Corner, Virginia, Clearfield, Utah dan San Diego, California.

Untuk maklumat lanjut, sila layari www.UnisonGlobal.com

Logo – https://ering.com.my/wp-content/uploads/2021/04/unison-memperoleh-price-systems-untuk-memperluas-keupayaan-dan-kehadiran-global.jpg

Logo – https://ering.com.my/wp-content/uploads/2021/04/unison-memperoleh-price-systems-untuk-memperluas-keupayaan-dan-kehadiran-global-1.jpg

Keywords: Computer Software Computer/Electronics Acquisitions, mergers, takeovers

Source: PRNEWSWIRE


MaxisONE Prime Diperkenalkan – Pelan Fiber Tanpa Had Untuk Seisi Keluarga

Maxis hari ini muncul dengan pelan terbaru yang diberi nama MaxisONE Prime. Pelan yang diperkenalkan ini menawarkan internet tanpa had di rumah dan juga di luar rumah. Data yang diberikan juga boleh dikongsi seisi keluarga tanpa perlu menghiraukan gangguan rangkaian yang tidak stabil.

Pelan ini menggabungkan Maxis Home Fibre dan juga pelan mudah alih Maxis One. Dalam masa yang sama, pelanggan akan ditawarkan internet berkelajuan tinggi 30Mbps di rumah dan 4G LTE untuk luar rumah. Ia juga boleh dinaik taraf kepada 100Mbps dengan kadar cas tambahan.

Selain itu, anda dan keluarga akan dihubungkan dengan panggilan dan SMS tanpa had malah Maxis juga menjanjikan zero downtime kerana router yang disediakan mempunyai slot kad SIM. Sekiranya berlaku sebarang masalah liputan, router ini akan bertukar kepada 4G LTE secara automatik sekaligus memastikan internet tidak terputus.

Pelanggan yang ingin menambah ahli keluarga yang lain untuk turut serta menikmati MaxisONE Prime di luar rumah. Maxis menawarkan empat talian tambahan manakala, untuk menikmati hiburan yang lebih baik, pelanggan juga boleh memilih peranti atau telefon pintar melalui pelan Zerolution tanpa bayaran pendahuluan dan tanpa kadar faedah.

Bagi memastikan pengalaman internet sentiasa konsisten, pasukan Maxperts akan membantu anda mengoptimumkan WiFi di rumah dan juga peranti. Di samping, Maxis turut menyediakan talian bantuan kepada pelanggannya.

Apa yang anda dapat jika anda melanggan? Internet Fibre tanpa had berkelajuan 30Mbps + Satu (1) talian mudah alih dengan komitmen bulanan RM367. Pilihan lain ialah 50Mbps (+RM40) dan 100Mbps (+RM120) serta empat (4) talian tambahan (+RM48/sebulan) untuk seorang.

Kepada yang berminat, boleh kunjungi Pusat Maxis yang berdekatan atau layari laman sesawang rasmi MaxisONE Prime.


Siri Vivo X60 Mula Dijual: Promosi Masa Terhad Dilanjutkan Hingga 11 April!

Vivo sebelumnya mengeluarkan siri telefon bimbit X60. Pengguna yang berminat untuk memulakannya boleh membelinya di kedai konsep vivo, kedai elektronik vivo rasmi, Lazada, Shopee, Senheng dan senQ, dan peniaga sah di seluruh negara. Meraikan pelancaran siri X60, vivo akan melanjutkan promosi masa terhad dari 27 Mac 2021 hingga 11 April 2021.

Dalam promosi ini, pengguna dapat memulakan rangkaian telefon bimbit dengan ansuran tanpa faedah 12 bulan di e-kedai rasmi Vivo. Bagi pelanggan Senheng dan senQ, mereka dapat memilih untuk membelinya dengan ansuran tanpa faedah 36 bulan.

Pengguna yang membeli vivo X60 boleh mendapatkan hadiah percuma RM458, yang merangkumi kotak hadiah dan jaminan dua tahun, termasuk jaminan skrin satu tahun.

Bagi pembelian vivo X60 Pro, anda boleh mendapatkan hadiah percuma bernilai sehingga RM658, termasuk bagasi premium dan jaminan dua tahun, termasuk jaminan skrin satu tahun.


Jualan Rasmi Vivo NEX Mendapat Sambutan Meriah Dari Pengguna

Jualan rasmi bagi Vivo NEX yang baru sahaja diumumkan dengan harga jualan RM2,799 telah menerima sambutan hebat dari pengguna.

Peranti yang mempunyai kamera hadapan jenis pop-up ini menjadi perbualan orang ramai kerana teknologi ini boleh dikatakan sangat segar dan canggih, selain itu memberi paparan skrin yang betul-betul penuh tanpa takuk pada skrin 6.59 inci.

vivo NEX boleh didapati melalui vivo store, kedai konsep vivo, pengedar sah, Senheng/senQ, Urban Republic dan rakan e-dagang seperti Lazada, 11street dan Shopee.


Kata Kunci ‘Bff’ Bukan Bermakna Akaun Facebook Digodam

Beberapa hari lepas sejumlah pengguna Facebook khususnya di Malaysia kecoh mengenai akaun Facebook akan digodam sebaik menggunakan abjad ‘bff’ di mana-mana ruangan komen. Selain itu, ada sesetengah individu mendakwa ia merupakan kaedah untuk mengetahui sama ada akaun telah digodam ataupun tidak.

Bagaimanapun, apa yang kami boleh katakan ia tidak benar sama sekali kerana ia hanyalah animasi atau efek khas. Ia sama seperti efek yang terpapar sebaik anda memasukkan kata kunci ‘Tahniah’ atau ‘Selamat’.

Jadi kepada para pengguna Facebook, anda tidak perlu risau akan akaun digodam atau maklumat dicuri melainkan anda memasukkan data peribadi ke mana-mana pautan yang ada didalam Facebook.


Pakej Internet Khas untuk Trainer Pokemon Go

Pokemon Go membuka banyak peluang kepada ramai pihak untuk menawarkan servis berasaskan permainan tersebut. Paling baru adalah Digi menawarkan pakej khas prabayar untuk pemain Pokemon Go yang dikenali sebagai Pok3pack.

Pok3pack Trainer menawarkan pakej data Internet sebanyak 300MB satu hari untuk RM1, manakala Pok3pack Master pula hadir dengan 500MB data Internet pada harga RM 3. Pembelian data eksklusif ini hanya boleh dilakukan melalui Digi Online dan juga aplikasi MyDigi untuk peranti Android dan iOS sahaja.


U Mobile Perkenal Kempen #UCubaTry – Nikmati 7 Hari Percubaan Pelan Pascabayar Unlimited HERO P99 Secara Percuma!

U Mobile kini memperkenalkan kempen #UCubaTry yang mana memberi peluang kepada orang ramai menikmati 7 hari percubaan pelan pascabayar Unlimited HERO P99 secara PERCUMA dengan jaminan wang dipulangkan!

Untuk menikmati #UCubaTry, pelanggan hanya perlu berkunjung ke mana-mana cawangan U Mobile untuk membuat pendaftaran. Sepanjang tempoh percubaan ini, pengguna boleh menikmati pelbagai tawaran termasuklah penstriman, permainan dan rangkaian media sosial tanpa had. Dalam pada itu, pengguna juga boleh menikmati penggilan tanpa had berserta data sebanyak 30GB untuk hotspot mudah alih.

Selain jaminan wang dipulangkan, kempen #UCubaTry juga menawarkan promosi hebat lain. Antaranya, pengguna yang mendaftar dengan pelan pascabayar Unlimited HERO P79, P99 atau P139 berpeluang memiliki iPhone 6s 32GB, Oppo F11 Pro, Samsung Galaxy A20, Samsung Galaxy A30 dan Samsung Galaxy A50 dengan hanya RM 0.99 sahaja! Maklumat lanjut, layari Umobile.


Sunway Lancarkan Sistem Smart Parking – Hanya Mengimbas Plat Kenderaan Tanpa Pembayaran Tunai

Sebagai sebahagian daripada usaha pendigitalan Sunway untuk memudahkan para pengunjung, dengan bangganya mereka telah mengadakan sesi pratonton media bagi memperlihatkan kemudahan sistem Sunway Smart Parking (Parkir Pintar Sunway).

Ia merupakan sistem pengecaman plat kenderaan bagi parkir tanpa tunai dan tiket, sokongan rakan kongsi e-dompet termasuk GrabPay, Boost, WeChat Pay, Alipay, Touch N ‘Go eWallet, dan Maybank QR bersama rakan kongsi kredit iaitu MasterCard, Visa, American Express, JCB, UnionPay, dan MyDebit.

Dengan Sunway Smart Parking, pemandu hanya perlu mendaftarkan nombor plat kereta di portal Sunway Parking dan pastikan menyambung pada e-dompet yang terlibat. Setelah mendaftar dengan sistem ini, plat kereta akan diimbas dan palang akan terangkat secara automatik.

Bagi pengunjung yang tidak menggunakan e-dompet atau tidak mempunyai akses internet, mereka boleh memilih untuk membayar menggunakan kad Touch ‘n’ Go atau melalui sistem pembayaran automatik untuk tempoh tertentu bagi memberi ruang kepada masa penyesuaian.

Maklumat lanjut, boleh layari laman rasmi Sunway Pyramid.


Kemas Kini Perisian Gear Watch Designer Beta Dengan Sokongan Gear S

Samsung telah mengeluarkan kemas kini perisian Gear Watch Designer Beta untuk Mac dan Windows yang menawarkan sistem yang lebih stabil dan juga fungsi terbaru untuk developers menghasilkan muka jam untuk smartwatch Gear S.

Untuk mendapatkan kemas kini terbaru, pergi ke laman Samsung’s Developer . Seterusnya, anda harus pilih sistem operasi komputer anda, kemudian muat turun pakej. Selesai sahaja muat turun, pergi ke folder di mana fail tadi dimuat turun dan lancarkan fail tersebut. Sekiranya anda mempunyai perisian versi sebelum ini, anda harus override dengan hanya menekan butang “Yes”.


PureSoftware dan NICE Systems Bekerjasama untuk Memperkasakan Perusahaan Menjadi Sedia Masa Depan dengan Penyelesaian Pengalaman Pelanggan dan Automasi Generasi Akan Datang

SINGAPURA, 1 Jun 2021 /PRNewswire/ — PureSoftware, sebuah syarikat perkhidmatan dan produk perisian generasi akan datang telah bekerjasama dengan NICE Systems iaitu penyedia penyelesaian perisian perusahaan di premis dan awan yang terkemuka di seluruh dunia. Kerjasama ini bermatlamat untuk menggunakan perkhidmatan pelaksanaan menyeluruh PureSoftware bagi meningkatkan pengalaman pengguna kepada perusahaan di seluruh dunia dengan platform bertaraf dunia milik NICE – InContact CXone dan Actimize.

PureSoftware bertujuan untuk mengukuhkan Komunikasi Bersatu Pusat Kecemerlangannya (CoE) dengan membangunkan pasukan khusus yang berkebolehan pada platform NICE. Dengan kehadiran PureSoftware yang fokus di Asia; kerjasama ini akan membolehkan para pelanggan PureSoftware di rantau ini mendapat lebih banyak sokongan ketika mereka mengubah pusat hubungan dan proses komunikasi bagi memenuhi keperluan persekitaran kerja jarak jauh yang baru muncul.

“Kami gembira dengan kerjasama baharu kami bersama PureSoftware dan teruja untuk bersama-sama memasuki pasaran ASEAN bagi menyampaikan tahap pengalaman baharu kepada pelanggan kami,” kata Andrew Hindmarch, Naib Presiden Saluran & Sekutu APAC, NICE Systems.

Pusat Kecemerlangan RPA PureSoftware yang telah memberikan penyelesaian automasi proses untuk pelanggan kini akan turut memasukkan Automasi Proses Canggih (Advanced Process Automation, APA) NICE serta kepakaran dalam melaksanakan pekerja pembantu maya, NEVA.

“Kami teruja dapat bekerjasama dengan NICE untuk memperluas kehadiran kami dalam komunikasi bersatu ini. Gabungan yang hebat sebagai rakan pelaksanaan ini akan memperluas keupayaan kami dalam membantu organisasi memacu pengalaman pusat hubungan yang diperkemaskan dan lebih fleksibel bagi perusahaan global yang moden,” kata Manish Sharma, Ketua Pegawai Eksekutif PureSoftware.

Keupayaan pelaksanaan PureSoftware dan penyelesaian NICE secara bersama-sama akan memberikan keupayaan kepada perusahaan untuk mengenali pelanggan mereka dengan lebih baik, bertindak dalam masa nyata dan memastikan setiap pekerja terlibat.

Tentang PureSoftware:

PureSoftware ialah syarikat perkhidmatan dan produk perisian yang memfokus untuk mendorong pengalaman pelanggan yang berbeza, mempercepat tempoh kitaran dan meningkatkan pendapatan perniagaan melalui penyepaduan model penyelesaian digital, automasi robotik dan komersial bukan linear. Organisasi penyampaian globalnya menawarkan penyelesaian berpandukan teknologi yang boleh dipercayai yang memenuhi prestasi, kualiti, masa ke pasaran, penyesuaian pantas dan sokongan.

Tentang NICE

NICE Systems merupakan peneraju penyelesaian berasaskan tujuan di seluruh dunia yang menangkap dan menganalisis interaksi dan transaksi, merealisasikan tujuan serta mengekstrak dan memanfaatkan pemahaman untuk memberikan impak dalam masa nyata. Didorong oleh analisis silang saluran dan pelbagai sensor, penyelesaian NICE membolehkan organisasi memperbaiki prestasi perniagaan, meningkatkan kecekapan operasi, mencegah jenayah kewangan, memastikan pematuhan serta meningkatkan keselamatan dan perlindungan.

Hubungan Media:

Gyaneshwari Tiwari gyaneshwari.tiwari@puresoftware.com  +91-8376932369

Keywords:  Computer Software Computer/Electronics Internet Technology Telecommunications Contracts

Source: PRNEWSWIRE


Nikmati Penawaran Menarik! Celcom Buka Pra – Tempahan Siri Samsung Galaxy Note 10 – Bermula 8 Ogos 2019

Samsung baru sahaja muncul dengan ahli baharu di bawah keluarga Galaxy Note iaitu siri Samsung Galaxy Note 10. Bagi menambah keriangan ramai, Celcom kini muncul dengan penawaran menarik bagi sesi pra-tempahan untuk peranti berkenaan. Penawaran menarik adalah seperti berikut :

Setiap tempahan didatangkan dengan hadiah percuma berupa Samsung Galaxy Buds, jaminan tambahan selama satu tahun dan seunit Samsung Battery Pack. Bagi yang berminat, sesi pra-tempahan ini dibuka bermula HARI INI – 18 Ogos 2019 menerusi mana-mana Celcom bluecube atau rakan kongsi sah Celcom. Pelanggan boleh mendapatkan peranti mereka bermula 22 Ogos 2019. Maklumat lanjut, layari Celcom.


Spesifikasi Lebih Lengkap Tertiris?! Jauh Beza Samsung Galaxy Note 10 & Note 10+…

Acara tahunan Samsung Galaxy Unpacked 2019 akan dilancarkan pada 7 Ogos 2019 (waktu tempatan 8 Ogos 2019, 4 pagi) nanti, peranti baharu siri Galaxy Note 10 tentunya menjadi fokus utama dalam acara ini.

Walaupun terdapat banyak khabar angin tersebar di laman sesawang mengenai reka bentuk sehingga spesifikasi dalamannya, namum ketirisan baru-baru ini nampaknya lebih jelas dari segi spesikasi yang bakal ditampilkan dalam siri Note 10.

Siri Note 10 baharu akan tampil dengan dua varian iaitu paparan skrin 6.3 inci dan 6.8 inci, penggunaan resolusi skrin adalah 1080p bagi Note 10 sementara 1440p pada Note 10+. Beralih ke prestasi dalaman, dilaporkan siri Note 10 akan menggunakan cip pemproses Snapdragon 855 atau Exynos 9825.

Perbezaan antara kedua-duanya adalah memori dalaman di mana Note 10 hadir dengan 8GB RAM dan 256GB ROM ke atas, manakala Note 10+ hadir dengan 12GB RAM dan 256GB ROM ke atas. Prestasi kamera tidak jauh beza, sama-sama menggunakan gabungan lensa 12MP + 12MP + 16MP, hanya Note 10+ menyokong juga kamera ToF.

Sebelum ini ada laporan mengatakan kapasiti bateri siri Note 10 adalah 3,400mAh, kini mengikut apa yang didedahkan ia bakal dilengkapi bateri 3,500mAh bagi Note 10 dan 4,300mAh bagi Note 10+. Sistem pengecasan pantas turut dibekalkan, masing-masing adalah 25W dan 45W.

Sejauh manakah kebenaran spesifikasi ini? Kita nantikan Unpacked 2019 nanti ya.


Kempen “Free Prizes Every Day” – Menangi Ganjaran Hebat Dari Hotlink Rewards

Log masuk dan menang! Itu dia ganjaran hebat yang ditawarkan oleh Hotlink Rewards, sempena sambutan ulang tahun pertama sejak dilancarkan pada bulan November 2018.

Mulai sekarang hingga 31 Disember 2019, pelanggan Hotlink berpeluang membawa pulang peranti pintar OPPO, GoPro Hero 7, Sony PlayStation 4 Pro, penggoreng udara Pensonic dan e-baucar Shopee bernilai RM500, dengan hanya log masuk ke aplikasi dan menebus tawaran “Free Prizes Every Day”.

Jangan lupa log masuk ke aplikasi setiap hari untuk menebus peluang anda! Kempen “Free Prizes Every Day” adalah salah satu daripada tawaran menarik yang dapat dinikmati oleh pelanggan Hotlink RED App. Tawaran lain termasuk Haagen-Dazs, Tealive, KFC, Expedia, Traveloka dan banyak lagi!

Ketahui lebih lanjut, layari Hotlink Free Prizes Every Day.

Hotlink Tawarkan Pakej Hiburan Tanpa Henti Khas Peminat YouTube & Facebook


Dapatkan 20GB Percuma Dari Yoodo Sempena Menyambut Ramadan Al Mubarak!

Yoodo adalah sebuah telco yang membolehkan anda memilih pelan mengikut penggunaan sendiri. Terbaru Yoodo mengumumkan sesuatu yang istimewa kepada pelanggan mereka sempena sambutan Ramandan kali ini.

Kepada pelanggan baru Yoodo, anda berpeluang untuk mendapatkan 20GB data percuma dalam promosi yang sedang berjalan sekarang. Hanya perlu mengaktifkan kad SIM Yoodo bermula 16 Mei hingga 17 Jun 2018, anda berpeluang menerima tambah nilai RM20 yang akan dikreditkan ke dalam akaun secara percuma.

Menggunakan kredit tersebut, anda boleh membeli 10GB Ramadan Booster yang bernilai RM10 sebanyak dua kali, untuk menikmati kuota sehingga 20GB.

Lebih menarik, pek Ramadan Booster ini turut boleh dinikmati oleh pengguna sedia ada. Layari laman rasmi Yoodo untuk mengetahui lebih banyak tentang promosi tersebut.


Digi Mencari 8 Bakat Muda Untuk Menjadi Perantis CXO

Digi kali ini membuka program pelatih di dalam syarikat dengan cara yang berbeza, di mana melalui program perantis CXO Digi menjemput graduan dan siswazah yang baru menamatkan pengajian universiti untuk menyertai mereka dengan bekerja terus di bawah pengurusan tertinggi Digi. Program perantis CXO Digi mengajak graduan yang celik IT, inovatif dan bersemangat, untuk bertanding merebut salah satu dari 8 tempat khas, menjadi perantis kepada pengurusan tertinggi Digi selama setahun.

Ini adalah satu usaha Digi untuk memacu proses pembelajaran dan mengasah bakat siswazah dengan kemahiran yang relevan untuk transformasi digital di Malaysia. CEO Digi, Albern Murty percaya, mempunyai mentor dan seseorang yang mempunyai kepercayaan terhadap diri, memberi kesan mendalam dalam kerjaya. Sebab itu program ini diwujudkan, melatih bakat muda secara terus dengan berdampingan selama setahun bersama ketua-ketua Digi. Calon yang terpilih akan diberi ruang kebebasan menyuarakan hasrat dan memberi pandangan inovatif, kepada perkembangan produk, servis, pelanggan dan lain-lain di dalam Digi. Jika anda berminat untuk menyertai program CXO Digi ini, sila boleh permohonan melalui laman rasmi Digi www.digi.com.my/cxoapprentice dan tarikh tutup permohonan adalah pada 15 April 2016.


SALE! SALE! Nokia Smartphones Grand Sale Tawar Diskaun Sebanyak 28% – Harga Bermula RM219

Hi gais! Nokia ada buat sale promosi kaw kaw punya la! Nokia mengambil kesempatan untuk menawarkan promosi besar-besaran bersempena Nokia Grand Sale dengan diskaun sehingga 28% untuk mana-mana telefon Nokia terpilih.

Promosi menarik ini bermula HARI INI sehingga 30 April 2019! Anda boleh dapatkan telefon pintar nokia kegemaran anda pada harga yang SUPER DUPER hebat – bermula RM 219 sahaja! Berikut adalah senarai promosi :

Ayuh! Jangan lepaskan peluang nikmati kadar diskaun istimewa ini dengan berkunjung ke kedai Nokia rasmi berdekatan anda hari ini juga! Untuk maklumat lanjut, layari Nokia Malaysia.


Kemaskini iOS 12.1 Kini Ditawarkan

Sempena pelancaran Apple Special Events, pihak Apple juga mengumumkan kemaskini iOS 12.1 untuk pengguna iPhone dan iPad. Sebilangan ciri-ciri baharu telah disertakan sekali dalam pengemaskinian kali ini.

Salah satu ciri baharu yang difokuskan adalah sokongan FaceTime secara kumpulan telah ditambahkan kepada 32 orang pada waktu yang sama, selain itu lebih daripada 70 emoji baharu juga hadir sekali dalam pengemaskinian iOS 12.1.

Sokongan dwi SIM pada iPhone XS, XS Max dan XR juga telah diaktifkan, di mana pilihan ini akan lebih memudahkan telco dalam menawarkan sokongan dwi SIM melalui penggunaan e-SIM. Masalah #Beautygate pada pilihan Smart HDR juga telah dikemaskini pada iOS 12.1.

[SUMBER]


Mari Meriahkan Honor Fan Fest Pada 21 September Ini – Masuk Adalah Percuma!

Ekoran sambutan yang sangat menggalakkan terhadap model Honor 10 dan Honor Play, pihak Honor Malaysia dengan bangganya memaklumkan bahawa bakal menganjurkan karnival Fan Fest 2018 pada 21 September 2018 ini (JUMAAT)!

Karnival yang julung kali diadakan itu dijadualkan berlangsung di Glasshouse, Seputeh pada jam 7 petang. Difahamkan, karnival seumpama itu diadakan bagi meraikan selain menawarkan ganjaran menarik khusus untuk pemilik Honor 10 dan juga Honor Play di Malaysia.

Lebih istimewa, orang ramai juga boleh bertemu dan beramah-mesra dengan selebriti tempatan seperti Hunny Madu, Altimet, Nabila Razali dan juga DJ Elizabeth Wa.

Selain beramah mesra, orang ramai turut berpeluang memenangi pelbagai hadiah istimewa yang disediakan oleh pihak Honor dengan mengambil bahagian dalam aktiviti yang diadakan.

Maklumat aktiviti seperti berikut:

Kepada orang ramai dan juga peminat Honor yang berminat menghadiri karnival ini boleh mendaftar secara percuma di SINI. Bagi pemilik Honor 10 dan Honor Play pula tidak perlu mendaftar sebaliknya boleh terus menghadirinya secara percuma.


Computex 2019: HP VR Backpack G2 Kini Telah Dilancarkan, Kemas Kini Spesifikasi Lebih Berkuasa Dari Model Terdahulu

Computex 2019 pastinya merupakan acara yang ditunggu-tunggu. Pelbagai ciptaan inovatif yang melibat komputer dipamerkan oleh syarikat-syarikat gergasi dunia. HP juga turut tidak melepaskan peluang untuk melancarkan peranti terbaharu daripada mereka iaitu HP VR Backpack G2.

Komputer boleh sandang ini merupakan kemaskini dari model terdahulu HP OMEN X Compact Desktop yang telah dilancarkan pada 2 tahun lalu. Apa yang pasti, model ini tampil kad grafik serta cip yang baharu.

HP VR Backpack G2 dikuasakan oleh Intel Core i7 generasi kelapan serta kad grafik NVIDIA RTX 2080. Peranti ini apabila tidak digalas, ia boleh diletakkan di atas dermaga khas yang membolehkannya berfungsi sebagai desktop.

Ia bakal dijual mulai Julai ini pada harga $3299 (kira-kira 13837).


DekatJe

DekatJe adalah sebuah aplikasi yang boleh membantu anda untuk merancang percutian dengan sempurna! Ia sebagai panduan perjalanan peribadi apabila anda ingin melancong di dalam negeri. Keistimewaan aplikasi ini, anda boleh memilih destinasi yang ingin dituju bersama pakej-pakej menarik yang disediakan.

Bagi menjimatkan masa pula, anda boleh menempah bilik bersama kereta untuk kemudahan bergerak semasa melancong. Jangan risau mengenai kesesatan, kerana aplikasi DekatJe turut menyediakan navigasi untuk anda mencari lokasi yang ingin dituju.

Muat Turun


Death Stranding Untuk PC Lewat Kerana COVID-19

Permainan Death Stranding pada awalnya dijadualkan keluar bagi platform PC lebih kurang sebulan lagi, iaitu pada 2 Jun 2020, tetapi Kojima Productions telah mengumumkan bahawa permainan tersebut akan ditangguhkan sehingga bulan Julai kerana gangguan operasi berpunca dari COVID-19.

Tarikh pelancaran baru bagi Death Stranding PC adalah 14 Julai, seperti yang diumumkan oleh Kojima Productions di Twitter.

Berdasarkan tweet di atas, nampaknya Kojima Productions memerlukan lebih banyak masa untuk fasa pembangunan kerana mereka terpaksa bekerja dari rumah. Menarik sekali kerana ramai dari peminat memberikan respon mereka amat memahami situasi ini dan tidak kisah jika terpaksa menunggu sehingga Julai, asalkan permainan yang dilancarkan berkualiti.

Death Stranding menjanjikan beberapa bonus yang menarik untuk pemain PC, termasuk sokongan untuk monitor ultrawide berserta Mod Foto. Terdapat juga beberapa kandungan bonus Half-Life seperti headcrabs ahoy. Dan sudah pasti pemain PC juga bakal menikmati kualiti grafik yang lebih baik.

Death Stranding akan dilancarkan melalui platform Steam dan Epic Games Store secara serentak pada 14 Julai 2020. Permainan ini muncul secara eksklusif di PS4 pada bulan November 2019 dan mendapat sambutan yang sangat positif. Sudah pasti ramai pemain PC yang tertunggu-tunggu akan kehadiran Death Stranding di PC.


Honor 6C – Paparan 5.0 Inci Dan Bateri Berkapasiti 3020mAh

Sebentar tadi baru kita lihat Honor 8 Pro dilancarkan, sekarang pula giliran siri C iaitu Honor 6C yang dilancarkan di pasaran Eropah dengan harga yang berpatutan sekitar €229 (kira-kira RM1,085).

Honor 6C dioperasikan oleh Android 6.0 Marshmallow berasaskan Huawei EMUI 4.1, paparan skrinnya adalah jenis AMOLED yang bersaiz 5.0 inci 1280 x 720 piksel. Di bahagian kamera utama pula, ia dilengkapi 13 megapiksel dengan sokongan aperture f/2.2, Phase Detection Autofocus (PDAF) dan LED flash, manakala kamera hadapan pula hanya 5 megapiksel tetapi ia tetap mampu mengambil gambar selfie yang memuaskan.

Peranti ini terdapat dalam warna kelabu, perak dan emas sebagai pilihan. Sokongan pengimbas cap jari yang menjadi biasa pada trend smartphone masa kini turut diletakkan di bahagian bawah kamera utama.

Jap…jap… kebolehan peranti ini apa macam? Oh ya…tertinggal pula pemprosesnya! Honor 6C menggunakan Qualcomm Snapdragon 435 cipset bersama 3GB RAM, serta memori dalaman 32GB yang turut menyokong kad microSD sehingga 128GB.